Gedung Jualan Game Online Discord Kini Dibuka Kepada Semua Pemain Seluruh Dunia

Discord sebelum ini telah memberikan percubaan beta untuk gedung jualan game online mereka untuk para pemain di Kanada sahaja. Kini, Discord telah membuka sesi beta tersebut kepada semua pemain di seluruh dunia.

Senarai game yang ditawarkan dalam gedung game Discord ini masih sedikit. Antara yang ada ialah Frostpunk, Red Faction Guerrilla Re-Mars-Stered, Subnautica, and Pillars of Eternity 2 dan beberapa game “First on Discord” yang tidak akan dikeluarkan ke platform gaming lain.
Di samping itu, Discord turut mempunyai servis langganan premium mereka tersendiri, yang digelar Nitro. Melanggan dengan harga USD9.99 (~RM41), pemain akan disajikan dengan senarai game tanpa had (lebih daripada 60 game) yang ada dalam Discord store. Discord mengatakan yang mereka akan menambah beberapa game baru dengan kerap bagi memastikan senarai game yang ada dalam Nitro ini sentiasa segar dan berkembang.
Korang boleh usha Discord store dengan klik sini, dan korang kongsikan dengan kami apakah ada game yang menarik untuk korang dapatkan di sana atau tidak.
Sumber: PC Gamer


Figurin Comel Tracer Dari Overwatch Keluaran Nendoroid

Tracer dalam bentuk chibi, memanglah comel kan!

Siri Overwatch sememangnya sangat dikenali oleh komuniti gaming sedunia dan begitu juga watak-watak dari siri terbabit seperti Tracer, Reaper dan juga D.Va.
Good Smile Company, pengeluar figurin yang ternama telah mengumumkan bahawa Tracer dari Overwatch bakal dibawa masuk ke siri Nendoroid yang sememangnya sinonim dengan syarikat terbabit.
Figurin Tracer ini akan didatangkan dengan pelbagai aksesori seperti pulse pistol, pulse bomb dan rambut yang boleh digayakan.
Pre-order sudah boleh dibuat sekarang bagi mereka yang berminat melalui laman rasmi Good Smile Company pada harga ¥4,900 (~RM192).
Tracer Nendoroid ini akan mula dipasarkan pada bulan Ogos ini nanti.

Keluaran Good Smile Company
Posted by JomGaming on Khamis, 16 Februari 2017


10 Fakta Dan Info Menarik Mengenai Twitch Bagi Tahun 2016

Pelbagai info menarik telah dikongsi mengenai Twitch, laman stream kegemaran ramai gamer.

Fakta dan info ini telah dikongsi oleh Twitch baru-baru melalui laman interaktif yang direka khas mengikut rekaan ala-ala side scrolling game. Disamping itu, jika pengguna login masuk kedalam laman interaktif ini mereka akan turut memberi info yang lebih teliti.
Berikut adalah antara info yang telah dikongsi oleh Twitch.

292 billion minit telah digunakan untuk menonton stream
2.2 million streamer unik telah menggunakan Twitch
14.2 billion mesej telah dihantar dalam fungsi chat
590 million Bits telah dihantar, ia merupakan matawang bagi Twitch untuk menderma kepada streamer.
153 million Whisper telah dihantar
1+ million langganan telah dihasilkan melalui Twitch Prime
413 million kali emotikon Kappa telah digunakan menjadikan ia sebagai emotikon yang paling kerap diguna
10% daripada live stream kini menggunakan fungsi AutoMod
Finland adalah negara yang paling banyak menggunakan fungsi Friends
Overwatch adalah video game yang paling ditonton bagi tahun 2016

Disamping itu, Twitch juga telah berjaya menjayakan pelbagai majlis-majlis amal pada tahun 2016 yang berjaya mengumpul sebanyak USD25 million. Dengan acara-acara seperti Extra Life marathon dan Games Done Quick, Twitch berjaya menaikkan jumlah terkumpul yang mengagumkan berbanding jumlah yang terkumpul pada 2015.
Berikut adalah infografik bagi acara amal yang berjaya dilangsungkan oleh Twitch.


Assassin’s Creed Origins Boleh Tukar Difficulty Buat Pertama Kali Dalam Sejarah Siri Ini

Pendekatan baru diambil oleh Ubisoft untuk memberi nafas baru kepada francais berusia 10 tahun ini.

Assassin’s Creed Origins sudah banyak dinaiktarafkan lebih kepada elemen RPG dari pelbagai aspek termasuk combat baru, cara menghendap baru dan anda juga boleh melihat ‘eagle vision’ melalui burung helang bernama Senu.
Selain itu, pemain juga boleh belajar lebih dekat mengenai sejarah Mesir purba dalam Discovery Mode tanpa perlu berdepan dengan musuh secara langsung.

Melalui temuramah oleh Assassin’s Central, pengarah Assassin’s Creed Origins Ashraf Ismail berkata, “Kami tahu ada ramai orang main game ini untuk tujuan berbeza-beza supaya kami dapat memberikan kepuasan pengalaman bermain game ini sama ada untuk audiens biasa dan peminat siri ini.”
Berkenaan dengan keputusan untuk penukaran difficulty dalam game ini, beliau berkata, “Sesetengah orang main untuk sejarah, ada sesetengah orang main untuk jalan cerita, ada orang suka kepada gameplay dan apa yang kami rasa apabila orang fokus kepada cabaran gameplay, kami memberikan cabaran itu untuk satu bahagian audiens tetapi bukan semua orang suka jadi, ini merupakan keputusan yang betul untuk letak pilihan tukar difficulty supaya memudahkan pemain.”
Semasa pemain berdepan dengan haiwan-haiwan liar, pemain juga harus sedar akan keadaan sekeliling Bayek kerana setiap konfrontasi mengikut tahap difficulty pemain.
“Kami tidak matikan mod combat semasa anda berburu. Kalau ada apa-apa halangan, pemain perlu lakukan sesuatu. Setiap tahap difficulty juga menaikkan statisik dan kesukaran jadi kami sendiri pun bereksperimen dengan tahap difficulty,” pesan Ashraf.
Anda boleh lihat ciri-ciri baru Assassin’s Creed Origins tertera dalam video di bawah:

Assassin’s Creed Origins akan tiba tidak lama lagi – pada 27 Oktober 2017 untuk PC, PS4, Xbox One.


Ghost Recon Wildlands: Mode PvP 4v4 Diumumkan, Sesi Open Beta Akan Datang Tidak Lama Lagi

Pastinya berita yang sangat ditunggu-tunggu oleh semua pemain Ghost Recon Wildlands!

Game mode pemain-lawan-pemain (PvP) merupakan suatu yang sangat diminta oleh para pemain Ghost Recon Wildlands. Terbaru, Ubisoft telah mengumumkan game mode ini, dengan membawakan perlawanan 4v4 – diberi nama Ghost War.
Mode ini adalah antara mode yang dijanjikan mereka dalam perancangan sebelum ini, dan ia bakal menjadi kenyataan dengan membawakan pertempuran taktikal yang lebih mendebarkan. Korang boleh saksikan gameplay-nya di bawah:

Sesi open beta untuk mode PvP ini juga telah diumumkan, dan ia akan dibuka dalam masa terdekat di PC, PS4 dan Xbox One. Manakala, Ghost War ini akan dilancarkan sepenuhnya ke dalam game penuh secara percuma pada musim luruh nanti (sekitar September hingga Disember).
Kedua-dua tarikh sesi open beta dan pelancaran penuh masih belum mempunyai tarikh tepat.
JomBaca: PS4 Mendominasi Jualan Game Ubisoft Pada Tahun Fiskal 2016/17 Dengan Ghost Recon Wildlands Paling Laris


The Division: Ubisoft Umum Tarikh Open Beta, Pemain Bakal Dapat Reward Istimewa!

Masih ingat lagi tarikh Open Beta yang telah leaked, seperti yang kami telah laporkan sebelum ini?

Malam tadi, Ubisoft telah mengumumkan secara rasmi tarikh Open Beta untuk Tom Clancy’s The Division adalah pada 19 hingga 21 Februari. Seperti Closed Beta tempoh hari, para pemain di Xbox One akan mendapat early access, sehari lebih awal dari PS4 dan PC, iaitu pada 18 Februari.
Walau bagaimanapun, kesemua pemain di semua platform boleh pre-load Open Beta ini bermula pada 16 Februari.
Seperti kebiasaannya, Open Beta ini dilakukan bagi mencuba beberapa sistem yang terdapat dalamnya dan pemain akan memberikan maklum balas bagi mencantikkan lagi game ini sebelum pelancarannya nanti. Sama ada korang mencuba Closed Beta tempoh hari ataupun tidak, korang dapat merasai kesuraman Bandar New York pasca-bencana dalam Open Beta ini nanti.

Untuk menarik pemain untuk kembali mencuba lagi Open Beta ini, mereka akan memberikan satu story mission baru yang tidak terdapat dalam Closed Beta. Selain itu, para pemain yang mencuba Open Beta juga akan mendapat reward yang istimewa untuk game penuh nanti.
Ubisoft juga mengatakan mereka telah memperbaiki kebanyakan cheating issues di PC yang terdapat dalam Closed Beta, dan akan memperbaiki kesemuanya menjelang pelancarannya kelak.
Terbaru, mereka telah memperkenalkan Enemy Factions, atau dalam kata mudah, geng-geng jahat yang terdapat dalam game ini. Jom kita layan video pengenalan ini:

Game penuh Tom Clancy’s The Division akan menemui korang pada 8 Mac 2016 untuk Xbox One, PS4 dan PC.
JomBaca: The Division: Console Boleh Ubah Visual Settings Untuk Frame Rate Lebih Baik


Tag-Team Dengan Kawan Baik Korang Untuk Pertandingan PES 2017 2v2 Di Setiu, Terengganu – Rebutkan Hadiah Menarik!

Dengar kata korang dengan kawan baik korang memang hebat main PES 2017 bersama? Apa kata korang buktikan dalam pertandingan 2v2 ini!

Gamerster Setiu akan mengadakan pertandingan PES 2017 bertemakan tag-team 2v2 di Bandar Permaisuri, Setiu, Terengganu. 32 slot pasukan yang terbuka kepada semua (64 pemain), bakal merebutkan hadiah menarik seperti di bawah:

Juara: RM700
Naib Juara: RM500
Tempat Ketiga: RM300
Tempat Keempat: RM150

Apa yang lebih menarik? Ada cabutan bertuah untuk semua yang hadir di pertandingan ini nanti!
Berikut adalah beberapa butiran yang korang perlu tahu untuk pertandingan ini:

Nama pertandingan: PES17 Setiu Tag-Team Battle
Tarikh: 22 Julai 2017 (Sabtu)
Masa: 9 pagi hingga 6 petang
Lokasi: Gamerster Setiu, Bandar Permaisuri, Setiu, Terengganu
Platform: PlayStation 4
Slot: 32 pasukan
Yuran: RM50 (satu pasukan)

Apa korang tunggu lagi? Cepat daftar sebelum slot penuh! Korang boleh hubungi nombor-nombor telefon di bawah untuk sebarang pertanyaan atau proses pendaftaran:

Krol – 0139747679
Matyuh – 0196647076

Dengan PES 2018 bakal tiba yang banyak memfokuskan kepada mode co-op 2v2 dan 3v3, pastinya ini adalah satu peluang baik untuk korang mula berlatih bermain bersama pasangan korang dari sekarang!
JomBaca: Video-Video Montaj Ini Akan Buat Korang Nak Mainkan PES 2018 Sekarang! Memang Mengagumkan!


OMEN by HP – Siri Laptop Gaming Bermula Dari RM4,599 Dan Desktop Bermula Dari RM5,999

Semalam telah berlangsung majlis pelancaran OMEN by HP – siri laptop gaming bermula dari RM4,499 dan gaming desktop OMEN bermula dari RM5,999.

Laptop gaming HP telah diumumkan bagi pasaran Malaysia sebentar tadi setelah beberapa bulan diumumkan di Computex 2017. Omen sebagai sub-jenama bagi divisi gaming HP merupakan nama yang sedang menarik perhatian peminat perkakasan elektronik HP dalam pasaran gaming di Malaysia. Walaupun baru, tawaran laptop dan desktop yang diumumkan semalam mempamerkan spesifikasi dan padanan harga yang menarik.

OMEN mempunya dua model iaitu Omen 15 iaitu sebesar 15″ yang bermula pada harga RM4,499  dan Omen 17 iaitu sebesar 17″ pada harga RM8,899. Laptop ini mempunyai rekaan seperti aerodinamik kereta dan mempunyai thermal cooling yang sangat berguna. Ini menunjukkan Omen mencuba untuk mengatasi masalah kepanasan ke atas satu penggunaan laptop.
Spesifikasi OMEN 15/17:
Processor: Sehingga 7th Gen Intel® Core™ i5 dan Core™ i7 Processor
Graphics Card: Sehingga NVIDIA® GeForce® GTX 1070 atau AMD Radeon™ RX580 Graphics
RAM: Sehingga 32GB DDR4
Storage: Sehingga PCIe SSD atau Dual Storage
Operating System: Windows 10 Home
Display: 15.6” FHD (1920 x 1080) or 4k Display
Audio: Bang & Olufsen
Bateri: Sehingga 4-Jam 3 Cells; Bateri 45 WHr jenis Li-Polymer
Dimensi: 380 x 265 x 25.8 (mm)
14.96″ x 10.43″ x 1.01″ (inci)
Berat: Bermula 8.23 lbs (3.7 kg)
Omen Desktop

Omen Desktop juga diumumkan dengan spesifikasi yang amat memuaskan sebagai basic gaming desktop yang bertaraf premium dengan harga bermula dari RM5,999. Desktop ini mempunya design yang licik seperti racecar dan meletakkan design yang ada sebahagian carbon fibre body.
Desktop ini juga tersedia untuk memainkan game-game VR, dan juga memainkan game menggunakan controller konsol. Desktop ini mempunyai beberapa varian lain untuk dijual seawal hujung bulan ini.
Spesifikasi OMEN Desktop:
Processor: Sehingga 7th Gen Intel® Core™ Core™ i7 Processor atau AMD® Ryzen
Graphics Card: Sehingga NVIDIA® GeForce® GTX™ 1080 Ti atau dual AMD Radeon™ RX 580 Graphic
RAM: Sehingga 32GB DDR4
Storage: Sehingga  PCIe SSD atau Dual Storage
Operating System: Windows 10 Home
Untuk melihat kecantikan rupabentuk Desktop Omen dan juga Omen 15/17, anda boleh lihat di album Pelancaran Omen by HP di Facebook page JomGaming.
Omen laptop dan desktop yang dikeluarkan oleh HP menjadi satu brand di pasaran bagi memberi pengguna lebih banyak pilihan untuk membeli gaming laptop atau gaming desktop.


Ghost Recon Wildlands: Saksikan 20 Minit Single-Player Mission Menyerbu Perkampungan Hutan

Menawan perkampungan hutan dengan gaya klasik Ghost Recon.

Ubisoft telah mengeluarkan video gameplay Ghost Recon Wildlands berdurasi 20 minit terbaru. Ia memperlihatkan gameplay single-player mission menyerbu seterusnya menawan perkampungan hutan, sambil diulas oleh lead game designer, Dominic Butler.
Jom layan:

Bagi anda yang belum mendaftar untuk sesi beta, anda boleh melakukannya di sini. Buat masa ini, mereka belum umumkan bilakah sesi beta tersebut akan dijalankan.
Ghost Recon Wildlands akan dilancarkan sepenuhnya pada 7 Mac 2017 di PS4, Xbox One dan PC.


Main Overwatch dan Lucio Menggunakan DJ Hero Turntable!

Dalam banyak-banyak controller pelik yang digunakan oleh gamers, ini mungkin yang paling pelik tapi paling sesuai bagi Lucio dalam Overwatch! Let’s drop the beat!

Beberapa minggu lalu, Youtuber Whybeare telah menerbitkan satu video dalam channel beliau memainkan Lucio menggunakan DJ Hero Turntable! Jika dilihat kepada button mapping beliau, DJ Hero Turntable bukanlah controller yang sesuai bagi memainkan game FPS. Tiada butang untuk mendongak atau tunduk, tetapi beliau berjaya menggunakannya.
Dalam video tersebut, beliau memaparkan permainan beliau di dalam custom match menentang A.I. bot. Boleh tahan jugak permainan beliau menggunakan controller pelik ini.


The Game Awards 2022: Elden Ring Dinobat Game of the Year – Ini Senarai Penuh Pemenang

The Game Awards 2022 telah melabuhkan tirainya baru sahaja sebentar tadi, dan kemuncaknya adalah mengumumkan anugerah game terbaik tahun ini atau Game of the Year.
Game of the Year pada tahun ini telah dinobatkan kepada Elden Ring yang dibangunkan oleh FromSoftware.
Selain anugerah tertinggi itu, Elden Ring turut membawa pulang tiga anugerah lagi iaitu Best Game Direction, Best Art Direction, dan Best Role-Playing.
Walaupun tidak memenangi Game of the Year, God of War menjadi game terbanyak yang menggondol anugerah pada tahun ini dalam enam kategori iaitu Best Narrative, Best Score & Music, Best Audio Design, Best Performance, Best Action/Adventure, dan Innovation In Accessibility.
Berikut ialah senarai penuh pencalonan dan pemenang (dihitamkan) dalam semua kategori The Game Awards 2022:
Game of the Year
A Plague Tale: RequiemElden Ring – PEMENANGGod of War RagnarokHorizon Forbidden WestStrayXenoblade Chronicles 3
Best Game Direction
Elden Ring – PEMENANGGod of War RagnarokHorizon Forbidden WestImmortalityStray
Best Narrative
A Plague Tale: RequiemElden RingGod of War Ragnarok – PEMENANGHorizon Forbidden WestImmortality
Best Art Direction
Elden Ring – PEMENANGGod of War: RagnarokHorizon: Forbidden WestScornStray
Best Score/Music
Olivier Deriviere – A Plague Tale: RequiemTsukasa Saitoh – Elden RingBear McCreary – God of War: Ragnarok – PEMENANGTwo Feathers – Metal HellsingerYasunori Mitsuda
Best Audio Design
Call of Duty: Modern Warfare 2Elden RingGod of War Ragnarok – PEMENANGGran Turismo 7Horizon Forbidden West
Best Performance
Ashly Birch – Horizon: Forbidden WestCharlotte McBurney – A Plague Tale: RequiemChristopher Judge – God of War: Ragnarok – PEMENANGManon Gage – ImmortalitySunny Suljic – God of War: Ragnarok
Games for Impact
A Memoir BlueAs Dusk Falls – PEMENANGCitizen SleeperEndling – Extinction is ForeverHindsightI Was a Teenage Exocolonist
Best Ongoing Game
Apex LegendsDestiny 2Final Fantasy 14 Online – PEMENANGFortniteGenshin Impact
Best Indie Game
Cult of the LambNeon WhiteSifuStray – PEMENANGTUNIC
Best Debut Indie Game
Neon WhiteNORCOStray – PEMENANGTUNICVampire Survivors
Best Mobile Game
Apex Legends MobileDiablo ImmortalGenshin ImpactMarvel Snap – PEMENANGTower of Fantasy
Best Community Support
Apex LegendsDestiny 2Final Fantasy 14 Online – PEMENANGFortniteNo Man’s Sky
Best VR/AR Game
After the FallAmong Us VRBONELABMoss: Book II – PEMENANGRed Matter 2
Innovation in Accessibility
As Dusk FallsGod of War: Ragnarok – PEMENANGReturnalReturn to Monkey IslandThe Last of Us Part 1The Quarry
Best Action Game
Bayonetta 3 – PEMENANGCall of Duty: Modern Warfare IINeon WhiteSifuTeenage Mutant Ninja Turtles: Shredder’s Revenge
Best Action/Adventure Game
A Plague Tale: RequiemGod of War Ragnarok – PEMENANGHorizon Forbidden WestStrayTUNIC
Best Role-Playing
Elden Ring – PEMENANGLive a LivePokémon Legends: ArceusTriangle StrategyXenoblade Chronicles 3
Best Fighting Game
DNF DuelJoJo’s Bizarre Adventure: All Star Battle RThe King of Fighters 15MultiVersus – PEMENANGSifu
Best Family Game
Kirby and the Forgotten Land – PEMENANGLEGO Star Wars: The Skywalker SagaMario + Rabbids Sparks of HopeNintendo Switch SportsSplatoon 3
Best Sports/Racing Game
F1 22FIFA 23NBA 2K23Gran Turismo 7 – PEMENANGOlliOlli World
Best SIM/Strategy Game
Dune: Spice WarsMario + Rabbids Sparks of Hope – PEMENANGTotal War: WARHAMMER 3Two Point CampusVictoria 3
Best Multiplayer Game
Call of Duty: Modern Warfare 2MultiversusOverwatch 2Splatoon 3 – PEMENANGTeenage Mutant Ninja Turtles: Shredder’s Revenge
Content Creator of the Year
Karl JacobsLudwig – PEMENANGNibellionNobruQTCinderella
Best Esports Athlete
Jeong “Chovy” Ji-hoon (Gen.G, LOL)Lee “Faker” Sang-hyeok (T1, LOL)Finn “karrigan” Andersen ( (FaZe Clan – CS:GO)Oleksandr “s1mple” Kostyliev (Natus Vincere, CS:GO)Jacob “Yay” Whiteaker (Cloud9, Valorant) – PEMENANG
Best Esports Coach
Andrii “B1ad3” Horodenskyi (Natus Vincere, CS:GO)Matheus “bzkA” Tarasconi (LOUD, VALORANT) – PEMENANGErik “d00mbr0s” Sandgren (FPX, VALORANT)Robert “RobbaN” Dahlström (FaZe Clan, CS:GO)Go “Score” Dong-bin (Gen.G, LOL)
Best Esports Event
EVO 20222022 League of Legends World Championship – PEMENANGPGL Major Antwerp 2022The 2022 Mid-Season InvitationalVALORANT Champions 2022
Best Esports Game
Counter-Strike: Global OffensiveDOTA 2League of LegendsRocket LeagueVALORANT – PEMENANG
Best Esports Team
DarkZero Esports (Apex Legends)FaZe Clan (CS:GO)Gen.G (League of Legends)LA Thieves (Call of Duty)LOUD (Valorant) – PEMENANG
Most Anticipated Game
Final Fantasy 16Hogwarts LegacyResident Evil 4StarfieldThe Legend of Zelda: Tears of the Kingdom – PEMENANG
Best Adaptation
Arcane: League of Legends – PEMENANGCyberpunk: EdgerunnersThe Cuphead Show!Sonic the Hedgehog 2Uncharted


Star Wars Jedi: Fallen Order Kini Sudah Siap Pembangunan & Bersedia Untuk Dilancarkan

Peminat tegar Star Wars, sudah bersedia untuk sebuah game terbaru untuk tahun ini?
Respawn Entertainment telah mengumumkan bahawa pembangunan game Star Wars Jedi: Fallen Order telahpun lengkap dan sudah bersedia untuk dilancarkan. Dalam kenyataan yang dikeluarkan:
“Bangga untuk kami umumkan bahawa Star Wars Jedi: Fallen Order telah habis disiapkan! Kami tidak sabar untuk kamu mulakan pengembaraan ini merentasi Galaksi bersama kami pada 15 November. May the Force be with you!”

We are proud to announce that #JediFallenOrder has gone gold! We can't wait for you to embark on this adventure across the Galaxy with us on 11/15.
May the Force be with you! pic.twitter.com/93gHxxzEGc
— Respawn (@Respawn) October 18, 2019
Dalam tweet yang dikeluarkan akaun rasmi EA Star Wars pula mengumumkan satu lagi berita baik. Bagi meraikan Star Wars Jedi: Fallen Order yang sudah siap, mereka akan menambah ganjaran untuk mereka yang melakukan pra-tempah, iaitu mereka akan mendapat skin Gold Squadron Stinger Mantis.
https://twitter.com/EAStarWars/status/1185269315018190851?s=20
Star Wars Jedi: Fallen Order akan dilancarkan pada 15 November 2019 untuk PC, PS4 dan Xbox One.


The Division: Tarikh Open Beta Dah Leaked!

Nampaknya Beta yang seterusnya untuk Tom Clancy’s The Division akan diberikan pada bulan ini.

Facebook page Xbox Italy telah membocorkan satu screenshot di mana ia telah menunjukkan bahawa Open Beta The Division bakal diadakan pada 16 hingga 21 Februari. Seperti yang telah berlaku dalam Closed Beta (yang tamat pada hari ini), para pemain di Xbox One akan mendapat 24 jam lebih awal berbanding PC & PS4.

Walaubagaimanapun, masih lagi belum ada pengumuman rasmi daripada Ubisoft mengenai Open Beta ini. Apa pembaharuan yang akan mereka bawakan untuk Open Beta nanti juga masih lagi belum diberitahu.
Untuk mengetahui sebarang berita mengenai Tom Clancy’s The Division, teruskan bersama kami di JomGaming!
JomBaca: Destiny vs The Division: Adakah The Division Bakal Menenggelamkan Destiny?


Ya, Ini Bukan Gurauan, Microsoft Umumkan Peti Sejuk Mini Berbentuk Xbox Series X

Ini betul-betul, bukan cobaan.
Asalnya sebagai sebuah gurauan oleh peminat terhadap rupa bentuk Xbox Series X, Microsoft telah mengumumkan dan benar-benar sedang membangunkan Xbox Mini Fridge (ya, peti sejuk bersaiz mini sebenar berbentuk Xbox Series X).
Dalam trailer yang dikeluarkan, Microsoft memperlihatkan peti sejuk tersebut yang kelihatan boleh diisi dengan 10 air tin. Ia juga mendedahkan yang ia bakal hadir pada hujung tahun ini, dan menggelarkannya sebagai “peti sejuk mini paling berkuasa” serta menggunakan “seni bina penyejukan halaju Xbox”.


Gadis Berambut Perang Summer Lesson di E3 2015 Telah Leaked Di Senarai Trophy PSN

Ingat lagi si manis berambut perang yang bermain gitar di halaman rumah Jepun, di tepi lautan dikelilingi bunga matahari di E3 2015? Terdapat cerita mengatakan Summer Lesson: Alison Snow Garden of Seven Day bakal diterbitkan setelah senari Trophy-nya telah leaked.

Gadis berambut perang ini mendapat senarai Trophy yang lebih kurang sama seperti siri Summer Lesson: Hikari Miyamoto’s Seven Days Room di Exophase di mana korang harus mengajar Alison secara peribadi. Ini juga membuktikan tiada Platinum Trophy untuk siri Summer Lesson (SL) ini juga sama seperti SL Hikari.
SL Hikari menjadi hit di Jepun sehingga mengluarkan 2 DLC dan edisi fizikal. Siri SL Hikari diterbitkan ke seluruh Asia bersama sari kata Inggeris dan tidak diterbit di Amerika dan Eropah.

Alison Snow yang berupa lebih kepada mat– minah saleh kemungkinan akan dapat terbitan di negara Amerika serta Eropah selain dari keluaran Asia jika dilihat dari paras rupanya. Hmm bertuah kita menjadi orang Asia dapatlah merasa game SL ini hehe!


Ura-Ura PlayStation Game Pass: Bos Xbox Kata “Itu Jawapan Yang Tepat”

Walaupun Sony masih belum memberikan sebarang komen rasmi mengenainya, pelbagai laporan muncul menandakan kita kini hanya menunggu masa sahaja sebelum PlayStation mengumumkan servis mereka sendiri untuk bersaing dengan Xbox Game Pass.
Dalam satu temu bual bersama IGN, ura-ura ini telah ditanyakan kepada orang kuat di sebalik kejayaan Xbox Game Pass, iaitu Ketua Xbox sendiri, Phil Spencer.
Spencer kelihatan begitu gembira dan menyambut baik kehadiran pesaing kepada Xbox Game Pass dari PlayStation, sekiranya khabar angin tersebut sahih.
“Saya bukanlah nak kedengaran seperti kami telah menemui jalan terbaik, tapi saya fikir jawapan yang betul adalah membenarkan pelanggan kami untuk bermain game-game yang merekan mahukan, di mana mereka mahu mainkan, dan memberikan mereka pilihan terhadap bagaimana mereka membina koleksi, dan bertindak telus dengan mereka tentang apa perancangan kita dari segi inisiatif PC dan inisiatif cross-gen dan lain-lain,” ujar Spencer.
“Jadi bila saya dengar pihak lain ingin buat seperti Games Pass atau bakal hadir ke PC, ia masuk akal kepada saya kerana saya fikir itu adalah jawapan yang tepat.”
Spencer turut mendedahkan yang beliau sering mengingatkan kepada pasukannya bahawa kehadiran pesaing kepada Xbox Game Pass sebagai sesuatu yang tidak dapat dielakkan. Oleh itu, kata Spencer, mereka perlu sentiasa berinovasi, terus bersaing, kerana mungkin pada hari ini mereka mempunyai kelebihan, mereka yang pertama melakukannya, namun ia tidak menghalang pihak lain untuk mengikut langkah sama.
“Saya sukakannya kerana ia meningkatkan tenaga kami terhadap apa yang kami perlu lakukan seterusnya untuk terus mencipta apa yang kami telah bina pada masa lalu. Kerana saya fikir jawapan yang tepat adalah melancarkan game yang hebat, lancarkannya di PC, lancarkannya di konsol, lancarkannya di cloud, sediakannya pada hari pertama langganan. Dan saya jangkakan itu apa yang pesaing kami akan lakukan.”
Laporan dari Bloomberg sebelum ini melaporkan bahawa Sony kini sedang merancang untuk melancarkan servis langganan baharu mereka sendiri untuk bersaing dengan Xbox Game Pass, mengguna nama kod Spartacus.
Servis ini dikatakan akan menggabungkan dua servis sedia ada yang dimiliki Sony, iaitu PlayStation Plus dan PlayStation Now (servis yang membenarkan para pemain bermain koleksi game secara streaming).
Lebih menarik, Spartacus dikhabarkan akan menampilkan tiga tahap langganan, di mana lebih tinggi tahap langganan, lebih banyak manfaat yang akan diperoleh.
Tahap pertama, dikatakan sama seperti ganjaran yang diterima para pelanggan PlayStation Plus sedia ada seperti kebenaran untuk online multiplayer (untuk game berbayar), 3-4 game percuma bulanan dan lain-lain.
Tahap kedua pula akan menggabungkan tahap pertama dengan beberapa manfaat tambahan seperti satu koleksi game PS4 dan game PS5 yang amat besar.
Tahap ketiga pula akan mengumpulkan ganjaran tahap pertama dan kedua, ditambah dengan lebih banyak percubaan demo, game streaming dan koleksi game-game klasik PS1, PS2, PS3 dan PSP.
Spartacus juga dilaporkan akan dilancarkan untuk kedua-dua platform PS4 dan PS5.


Peminat Mahu Cyberpunk 2077 Ditambah Dengan Trophy/Achievement “You’re Breathtaking”

Kita pastinya masih tak boleh move on dengan satu momen ini di E3 2019 — iaitu apabila Keanu Reeves muncul secara mengejut di pentas Xbox, mengumumkan yang beliau akan tampil ke dalam game Cyberpunk 2077.
Terkini, ada satu petisyen di Change.org yang dibuat oleh peminat. Petisyen ini meminta untuk CD Projekt RED menambah Trophy/Achievement yang tertulis “You’re Breathtaking” ke dalam game Cyberpunk 2077. Trophy/Achievement dicadangkan ini sebagai pencapaian yang diterima apabila mendapatkan kesemua Trophy/Achievement lain (100% completion).
Semasa artikel ini ditulis, sudah lebih daripada 22,000 yang menandatanganinya, semestinya sesuatu yang mudah untuk mencapai bilangan tandatangan yang disasarkan, iaitu sebanyak 25,000.
Jadi, kepada korang berkongsi impian yang sama, bolehlah tandatangan petisyen tersebut di sini.

Keanu Reeves akan memegang watak yang bernama Johnny Silverhand, dan bertindak sebagai antara kunci utama dalam penceritaannya nanti. Silverhand akan tampil dalam bentuk hologram dalam minda karakter utama yang pemain akan mainkan.
Cyberpunk 2077 akan dilancarkan pada 16 April 2020 untuk PC, PS4 dan Xbox One.


Ubisoft Menjanjikan Info Far Cry 5 Tidak Lama Lagi Dan Tiada Komen Mengenai Tema Koboi Wild West

Minggu lalu, kami telah melaporkan tentang khabar angin yang mengatakan bahawa siri Far Cry yang seterusnya akan menggunakan latar belakang koboi wild west. Ubisoft juga telah mengesahkan bahawa Far Cry 5 akan dikeluarkan dalam tahun fiskal ini.
Semasa persidangan kewangan Ubisoft dilakukan bersama para penganalisa dan para pelabur, CEO Yves Guillemot telah ditanya untuk mengesahkan atau menafikan khabar angin berkaitan game Far Cry 5 yang menampilkan ciri latar belakang koboi wild west.

Walaupun khabar angin mengenai latar belakang untuk game akan datang itu mungkin boleh melahirkan persaingan dengan Red Dead Redemption 2. Namun, Guillemot enggan memberi sebarang komen tentang khabar angin tersebut, tapi memberitahu “lebih banyak informasi akan datang.” Beliau juga menambah bahawa maklumat akan datang itu akan menenangkan hati pelabur-pelabur tentang potensi game tersebut.
Beliau juga menyatakan bahawa syarikat itu “sangat teruja” mengenai game tersebut.
Sumber: DualShockers


Adakah Phil Spencer Telah Lama Mengacah Kerjasama Xbox-Nintendo Bakal Tiba?

Sejak belakangan ini, apabila ada pengumuman baharu daripada Microsoft dan Xbox, orang ramai akan perasan yang ia sebenarnya pernah diacah oleh Ketua Xbox, Phil Spencer melalui cara yang agak terbuka.
Sebelum apa-apa pengumuman baharu dibuat secara rasmi oleh Xbox, Spencer sering akan mengacah dengan meletakkan sesuatu yang berkaitan di rak belakang ketika beliau sedang berbual secara maya melalui panggilan video.
Kini, satu khabar angin telah muncul apabila dalam satu video analisis yang dikeluarkan Jeff Grubb dari Game Mess, menyentuh tentang kehadiran Nintendo Switch di atas rak Spencer dalam video sebelum ini. Grubb menyatakan yang semua objek yang diletakkan di atas rak Spencer memberi makna sesuatu.

Kemudian, Shpeshal Ed dari XboxEra.com pula mengesahkan perkara tersebut, dan mengacah pula dengan mengatakan akan ada sesuatu yang bakal diumumkan antara Xbox dengan Nintendo pada musim luruh tahun ini (sekitar September-Disember).

Jeff said " everything on Phil's shelf meant something incoming " To which Ed said which means " welp , the truth is out . The nintendo Switch on shelf indeed meant something and its going to be revealed in fall " .— Skandosh (@humbal_skandosh) April 10, 2021

Arguably the only person I’ve seen so far to get it and understand the connection here and how this all came about. https://t.co/vlEz0hDsfY— Shpeshal Ed (@Shpeshal_Ed) April 10, 2021

Sekiranya benar Xbox dan Nintendo sedang bekerjasama dalam sesuatu yang besar, pastinya akan memberikan tamparan hebat kepada Sony dan PlayStation.
Sama-sama kita nantikan apakah sebenarnya kerjasama yang sedang diacah ini.


Life is Strange: Before the Storm Diumumkan, 3 Episode Prekuel Didedahkan, Saksikan Trailer Pertama

Khabar angin yang bertiup sebelum ini nampaknya adalah benar. Prekuel kepada Life is Strange telah diumumkan semasa sidang media Xbox yang baru sahaja berakhir sebentar tadi.
Square Enix di pentas Xbox itu telah memperkenalkan 3 episod terbaru dalam prekuel yang digelar Life is Strange: Before the Storm. Korang boleh saksikan trailernya di bawah:
https://www.youtube.com/watch?v=Dj-2Q4nCMAw
3 episod baru ini akan dikeluarkan pada 31 Ogos 2017.


5 Pengumuman Yang Mungkin Akan Diumumkan Di Acara Microsoft XO18

Apabila bulan November mula menjelma, majlis Microsoft XO kembali lagi, tahun ini diadakan di Mexico City.
Sudah pasti akan ada beberapa pengumuman dari Microsoft XO18. Tapi di sini, penulis menghimpunkan lima pengumuman yang konon-konon mungkin akan diumumkan di Microsoft XO18:
1. Crackdown 3
Game Crackdown 3 yang sudah beberapa kali ditunda telah menerima tanggapan yang negatif daripada peminat yang menantikannya. Crackdown 3 perlu mendapatkan semula keyakinan dan tanggapan yang positif daripada peminat melalui pengumuman akan datang dan di mana lagi tempat yang sesuai kalau bukan di Microsoft XO18.

Salah satu ciri yang ditekankan dalam game ini ialah teknologi cloud-based destruction. Tapi apa yang mengecewakan adalah developer Sumo Digital tidak menunjukkan sebarang maklumat terperinci mengenai ciri itu. Namun apa yang pasti adalah Sumo Digital telah menjelaskan bahawa teknologi itu akan ada hanya dalam mode multiplayer.
Jika Crackdown 3 akan membuat kemunculan di XO18, penulis mengharapkan pengumuman Crackdown 3 di Microsoft XO18 akan mempersembahkan semua perkara yang kita semua mahu tahu seperti single-player, multiplayer dengan ciri cloud-based destruction.
2. Game terbaru dari Ninja Theory
Salah satu perkara yang diumumkan di E3 2018 oleh Microsoft adalah jumlah pengambilalihan studio. Lima studio kini sedang menghasilkan tajuk-tajuk akan datang dan Ninja Theory adalah satu satu darinya.

Microsoft Xbox One sangat memerlukan lebih dari satu game eksklusif yang akan diumumkan di XO18. Dan jika satu sahaja yang diumumkan, Ninja Theory berada di posisi yang sesuai untuk mengumumkan projek terbaru mereka yang eksklusif untuk Xbox One. Kita mahu melihat mereka menerbitkan sebuah lagi game yang mempunyai kualiti yang sama hebat seperti Senua’s Sacrifice.
3. Pengambilalihan studio Obsidian Entertainment
Bercakap mengenai pengambilalihan studio, kenapa Microsoft mengambil hanya lima studio jika mereka boleh menambahnya lagi? Developer siri Pillars of Eternity, Obsidian Entertainment mampu menambah kekuatan dalam jenama Xbox.

Jika Microsoft memerlukan game RPG berkualiti tinggi dalam koleksi-koleksi Xbox One, Microsoft boleh memulakan langkah dengan memperoleh studio seperti Obsidian, memandangkan mereka lebih mahir dalam menghasilkan video game bergenre RPG. Ini kerana Microsoft sekarang perlu fokus kepada satu tujuan iaitu menarik minat seberapa ramai gamers dengan membina koleksi-koleksi game Xbox One mereka.
4. Kandungan untuk Sea of Thieves dan State of Decay 2

Salah satu pengumuman yang dinanti-nantikan adalah kandungan terbaru dari Sea of Thieves dan State of Decay 2. Walaupun Sea of Thieves mempersembahkan dunia yang menarik dan konsep multiplayer yang bagus. Namun, kandungan yang ditawarkan sedikit kureng dan tidak dapat menarik minat pemain.
Kandungan yang dilancarkan baru-baru ini iaitu Forsaken Shores tidak cukup bagi gamers, dan mereka mahukan lebih lagi. Apa yang mereka mahukan adalah mode dan kandungan masa depan yang berubah-ubah.

Bagi State of Decay 2 pula, sebuah expansion mungkin boleh memberi manfaat kepada pemain untuk kembali semula ke dalam dunia yang dipenuhi dengan zombi. State of Decay 2 juga menghadapi perkara yang sama seperti Sea of Thieves di mana walaupun pengalaman bermainnya menyeronokkan, namun, ia kekurangan asas yang kukuh yang boleh menjadikan game ini berasa lengkap.
5. Kandungan baru dan map baru dari PUBG
PUBG ialah game yang eksklusif untuk konsol Xbox One. Walaupun pada awal permulaan, ia mendapat populariti yang tinggi, namun kini ia semakin pudar apabila PUBG mendapat persaingan yang kuat dari game lain bergenre battle royale.

Jika PUBG mahu mengekalkan takhtanya sebagai peneraju dalam game bergenre battle royale, majlis XO18 akan menjadi tempat yang sesuai untuk PUBG Corp. mempersembahkan apa yang terbaru dari mereka dan salah satunya adalah map baru yang berlatarbelakangkan salji.
PUBG perlu meningkatkan tahap usaha mereka untuk bersaing dengan game seperti Fortnite dan mode Blackout dari Call of Duty Black Ops 4 dengan mengadakan acara berjadual dan ciri-ciri khas.


Twelve Minutes: Game Thriller Yang Dibintangi Daisy Ridley, James MacAvoy Akan Dilancarkan Ogos Ini

Twelve Minutes, game yang membariskan bintang-bintang hebat Hollywood, iaitu Daisy Ridley, James MacAvoy, dan Willem Dafoe sebagai pelakon suaranya, kini telah mendapat tarikh pelancaran.
Diumumkan semasa E3 2021, Twelve Minutes akan dilancarkan pada 19 Ogos 2021 untuk PC, Xbox Series dan Xbox One.
Tarikh pelancaran ini didedahkan dalam satu trailer pendek, mengingatkan kembali para peminat tentang apakah game ini sebenarnya.

Twelve Minutes merupakan sebuah game naratif-interaktif bergenre thriller yang menggunakan pandangan top-down di mana watak utamanya akan terperangkap dalam pengulangan masa (time loop) banyak kali setiap 12 minit yang berakhir dengan tragedi kepada protagonis. Tapi dengan sedikit pemerhatian dan perubahan, pemain boleh mengubah jarak masa dan mungkin boleh terselamat dari tragedi tersebut.
Pada asalnya, ia merupakan projek solo oleh Luis Antonio. Tapi kemudian penerbit Annapurna Interactive memilih untuk membantu pembikinan game ini.


7 Juta Pengguna Baru Daftar Epic Games Store Semasa GTA V Diberikan Percuma Tahun Lalu

Kita semua tahu bagaimana strategi Epic Games Store untuk bersaing dengan Steam: memberikan game percuma pada setiap minggu.
Sejak pelancarannya, game yang mendapat sambutan paling hangat dalam kempen pemberian percuma ini adalah Grand Theft Auto V pada Mei 2020, sehingga menyebabkan laman itu mengalami gangguan kerana sesak dengan terlalu ramai pengguna.
Terkini, kita telah mendapat butiran baharu tentang insiden yang berlaku lebih setahun yang lalu itu. Ketika tempoh waktu GTA V diberikan percuma, sebanyak lebih 7 juta akaun baharu telah mendaftar di Epic Games Store. Dalam kata lain, seramai lebih 7 juta pemain telah mendafar di laman itu semata-mata untuk menebus game open-world yang dibangunkan Rockstar Games itu.
Perkara ini didedahkan dalam dokumen berkaitan perbalahan antara Apple dan Epic Games di mahkamah, lapor The Verge.
Di samping itu, dua waktu lain yang mencatatkan pembukaan akaun baharu yang banyak adalah ketika pemberian percuma Civilization 6 (2.5 juta akaun) dan Subnautica (1 juta).

Adakah korang salah seorang daripada 7 pemain yang membuat akaun baharu semasa pemberian percuma GTA V di Epic Games Store?


PlayStation Asia Adakan Peraduan Sempena Tahun Baharu Cina – Menangi Sony Bravia TV, Gift Card, Banyak Lagi

PlayStation Asia sudah bersiap sedia untuk meraikan Tahun Baharu Cina dengan begitu meriah.
Mereka telah mengumumkan dua peraduan yang akan menyediakan bermacam hadiah lumayan. Dua peraduan tersebut ialah “Purchase PlayStation 5 Now for More Reward” dan “Good Wish Hunting”.
Disebabkan hadiah-hadiahnya cukup lumayan, maka langkah untuk memasukinya tidaklah begitu mudah. Oleh itu, korang ikuti artikel ini dan kami akan beritahu bagaimana ingin memenanginya.
Purchase PlayStation 5 Now for More Reward
Langkah-langkah:
Dari 10 Januari hingga 28 Februari 2023, beli konsol PS5 (versi disc atau digital) dari kedai tempatan yang disahkan oleh Sony.Aktifkan konsol itu dengan log masuk ke PlayStation Network dalam tempoh kempen yang disebut di atas.Isi borang penyertaan di sini.Para pemenang akan dipilih berdasarkan jawapan terbaik yang dihantar.
Hadiah-hadiah:
Hadiah utama: 10 pemenang mendapat ALL IT eGift Card bernilai RM4,500.Hadiah kedua: 40 pemenang mendapat Touch ‘n Go eWallet Reload PIN bernilai RM2,250Hadiah ketiga: 100 pemenang mendapat PlayStation Store Gift Card bernilai RM450
Senarai pemenang akan diumumkan di laman web kempen dari 22 Mac 2023.
Good Wish Hunting
Langkah-langkah:
Kempen berlangsung dari 22 Januari hingga 5 Februari 2023Lawati PlayStation Store di PS4 atau PS5 untuk mencari dan muat-turun ‘Good Wish Satchel’. Terdapat 5 ‘Good Wish Satchel’ yang bertebaran di PS Store. Berbelanja di PS Store untuk memenangi lebih banyak hadiah
Hadiah-hadiah:
Hadiah utama: 10 pemenang yang berbelanja paling tinggi di PS Store dan berjaya mengumpulkan 5 ‘Good Wish Satchel’ akan memenangi-– Sony BRAVIA TV KD-55X80K– DualSenseTM Wireless Controller (Midnight Black)– PULSE 3DTM Wireless Headset (Midnight Black)– DualSense Charging Station– PS5 Console Cover (Midnight Black)– Media RemoteHadiah kedua: 100 pemain pertama yang berjaya mengumpulkan 5 ‘Good Wish Satchel’ akan mendapat PS Store Gift Card bernilai RM100.Hadiah ketiga: Semua peserta yang berjaya mengumpulkan 5 ‘Good Wish Satchel’ akan mendapat kupon 10% diskaun untuk digunakan di PS Store.Hadiah keempat: Semua pemain yang berjaya mengumpulkan sekurang-kurangnya satu ‘Good Wish Satchel’ akan mendapat set penuh avatar di PS4/PS5 bertemakan Lunar New Year.
Untuk info lanjut mengenai ‘Good Wish Hunting’, korang boleh layari laman web rasmi ini.
Selain itu, dari 18 Januari hingga 5 Februari, PlayStation Asia juga menawarkan beberapa diskaun hardware dan software PlayStation yang boleh didapatkan di kedai tempatan yang disahkan oleh Sony. Untuk info lanjut, korang boleh lawati laman ini.


Kita Boleh Menukar Pakaian Dalam Marvel’s Spider-Man, Lambang Labah-Labah Berwarna Putih Di Dada Ada Sebab

Kita telahpun melihat gameplay untuk Marvel’s Spider-Man buat kali pertama pada E3 2017 tempoh hari. Tapi, gameplay ini telah menimbulkan lebih banyak persoalan daripada jawapan kepada para gamers.

Gamers mula menanyakan beberapa persoalan yang bermain di minda kepada akaun Twitter rasmi Insomniac Games apabila menonton gameplay tersebut. Dan mereka dengan baik hatinya telah menjawab beberapa soalan.
Ramai yang agak kurang berpuas hati dengan lambang labah-labah di dada Spideman yang berwarna putih. Mereka berpendapat bahawa warna putih itu kelihatan sungguh hodoh. Insomniac menjawab, “Ia (lambang berwarna putih) akan dijelaskan dalam game dan ia mempunyai sebab.”

It's explained in the game and has a purpose
— Insomniac Games (@insomniacgames) June 13, 2017
Kemudian ada juga yang bertanyakan tentang adakah pakaian Spiderman akan boleh ditukar-tukar mengikut citarasa dan pilihan yang ada. Dan Insomniac telah mengesahkan bahawa pakaian karakter ini boleh ditukar-tukar.

Yes
— Insomniac Games (@insomniacgames) June 15, 2017
Seperti yang telah kami laporkan sebelum ini, menurut Insomniac, ayunan web dalam game ini adalah ayunan web ‘berdasarkan fizik’ dan ia bermakna web itu harus melekat kepada permukaan untuk pemain menghayunkan diri.

Marvel’s Spider-Man adalah game eksklusif untuk PS4, akan dikeluarkan pada tahun 2018.


MMO Free-To-Play Neverwinter Bakal Tiba Ke PS4! Tidak Perlu PS Plus!

MMO Neverwinter sudah pun berada di pelantar PC dan XBox One dan akan tiba ke PlayStation 4 sekitar bulan 9 nanti.

MMO Neverwinter ini telah pun diterbitkan untuk pelantar PC sejak 2013 dan telah dibangunkan oleh Crypthic Studios. Game ini telah mengambil dunia fantasi “Forgotten Realms city of Neverwinter” tulisan R.A. Salvatore sebagai lore.
Apabila Neverwinter tiba di PlayStation kelak, ia akan didatang bersama dengan semua content yang pernah ada di PC termasuk 8 class serta 9 DLC yang menjanjikan gameplay dengan ratusan jam!

Neverwinter turut tidak memerlukan sebarang PS Plus untuk sebarang aktiviti online. Mungkin inilah peluang untuk mereka yang tidak mempunyai PS Plus untuk mencuba MMO!


Bagaimana Nak Hentikan Iklan Game Yang Muncul Tiba-Tiba Di Menu Utama PS4?

Apa ini?! Ada iklan dekat menu utama PS4 pula!

Kalau korang buka PS4 pada beberapa hari ini, korang pastinya akan terlihat tiba-tiba ada game Destiny 2 telah ‘siap install’ di menu utama PS4 korang. Pasti korang terkejut, kan?
Kemudian, bila pergi ke ikon tersebut, rupa-rupanya ia hanyalah iklan yang dipaparkan Sony. Mahu tak marah, kan – bila hati dipermainkan semudah itu!
Cara mudah untuk menghentikan iklan-iklan sebegini di menu utama PS4 korang adalah seperti berikut:

Di menu utama PS4, pergi ke ‘Settings’
Pergi ke ‘System’
Pilih ‘Automatic Downloads’
Padamkan tanda “Featured Content’

Yup, itu sahaja. Jom sambung gaming!


Respawn Menjanjikan Pengalaman Berlainan Dalam Titanfall 2 Berbanding Keluaran Pertamanya

Respawn telah membincang idea-idea seperti puzzle dan juga platforming dalam mode single-player Titanfall 2. Oh ya, bersedia untuk beraksi dalam “Boss fight”!

Dari video di atas, Jason McCord membincangkan pilihan-pilihan yang dibuat oleh pasukannya dalam membangunkan single-player. Mereka juga ingin memberikan fokus dalam hubungan sesama pilot dalam dunia Titanfall 2 yang tidak dapat diperlihatkan melalui mode multiplayer.
Di samping menghidupkan watak-watak yang bakal beraksi dalam mode single-player ini, mereka juga telah memilih untuk memberikan cabaran seperti puzzle dan platforming melalui kebolehan wall run.

Masih sedikit info mengenai single-player Titanfall 2, di mana ia mengisahkan protagonis bernama Jack Cooper, seorang pilot untuk sebuah Titan yang diberi nama BT-7274. Dia akan berjuang dibawah naungan Frontier Militia menentang makhluk-makhluk asing serta musuh-musuh manusia dari organisasi yang dikenali sebagai Interstellar Manufacturing Corporation.
Tak puas dengan video dikongsi? Jom layan aksi lagak 6 jenis Titan yang bakal diperkenalkan dalam Titanfall 2 nanti, mantap!
Developer Respawn juga telah menjanjikan DLC percuma untuk peminat-peminat siri ini selepas ianya dilancarkan dalam usaha memanjangkan usia game ini kelak.
Titanfall 2 akan dilancarkan pada 28 Oktober ini untuk PC, PlayStation 4 dan Xbox One.


“Korang Tunggu Sehingga Korang Lihat Apa Yang Kami Ada Dalam Tahun 2018” – Sony

Sony akan menggegarkan dompet korang pada tahun 2018!

Tahun 2017 sudah menjadi antara tahun terbaik untuk Sony dalam industri gaming ini. Horizon Zero Dawn, Uncharted: The Lost Legacy dan Crash Bandicoot N. Sane Trilogy adalah antara game eksklusif utama yang telah melonjakkan Sony ke satu tahap yang baru.
Untuk tahun 2018 pula, nampaknya Sony akan lebih maju ke hadapan dengan lebih banyak game eksklusif yang lebih menarik. Terbaru, Sony XDev Europe, syarikat yang bertanggungjawab membawakan game eksklusif yang dibangunkan oleh pasukan luar, telah berkata sesuatu yang boleh membuatkan korang tak senang duduk.
Di laman Twitter, mereka menyatakan, “kalau korang fikir 2017 sudah bagus, tunggu sehingga korang lihat apa yang kami ada dalam tahun 2018,” sambil memuat-naik GIF yang berkata “BOOM”.

If you thought 2017 was good, wait til you see what we have in 2018 #Lovegames pic.twitter.com/XQgk6HitC5
— Sony XDev Europe (@SonyXDevEurope) December 21, 2017
Semestinya, seperti yang korang tahu, Shadow of the Colossus, Days Gone, God of War, Marvel’s Spider-Man dan Detroit: Become Human adalah beberapa game eksklusif yang telah disahkan akan dilancarkan pada tahun 2018, yang bakal menggegarkan dompet korang. Ini tidak lagi termasuk game-game eksklusif lain yang masih belum didedahkan bila akan dikeluarkan seperti The Last of Us Part II, Death Stranding dan Ghost of Tsushima.

Apakah game yang paling korang tak sabar nak mainkan pada tahun hadapan? Kongsikan dengan kami di ruangan komen di bawah.
JomBaca: Kenapa Sony Meletakkan Kebebasan Kreatif Sepenuhnya Kepada Pembangun Game Pihak Pertama Mereka?


Sony Beli Studio Pembangun Returnal, Housemarque

Sama ada kita sedar ataupun tidak, Sony dan Microsoft seolah-olah berada dalam satu perang dingin, berlumba-lumba dalam menarik studio-studio pembangunan game ke bawah payung syarikat masing-masing.
Terbaharu, Sony telah mengumumkan pengambil-alihan studio pembangunan game tertua di Finland, Housemarque. Kedua-dua pihak walau bagaimanapun tidak mendedahkan nilai pembelian yang dipersetujui.
Game paling baharu yang dikeluarkan Housemarque adalah Returnal. Walaupun sebelum pengambil-alihan, Returnal merupakan sebuah game eksklusif untuk PS5.
Selain itu, Housemarque turut dikenali sebagai pembangun kepada Super Stardust HD, Dead Nation, Resogun, dan Matterfall.

Welcome to the family, @Housemarque! Developer of Returnal, Super Stardust, and Dead Nation is the newest member of PlayStation Studios. Full details: https://t.co/2QboOOzQ1r pic.twitter.com/1NXMw0cwXf— PlayStation (@PlayStation) June 29, 2021

Dalam review Boleh Beli or Boleh Blah!?, kami mengatakan:
“Pembangun game ini telah menjalankan tugas yang baik bagi memberikan pemain pengalaman baharu dalam menghadapi game yang melibatkan time loop ini. Pertempuran yang mencabar, semangat mengumpul item yang berbeza serta penggunaan senjata yang sangat responsif merupakan antara elemen yang membuatkan game ini sangat menarik.”


Resident Evil: Revelations Bakal Tiba Ke PS4 Dan Xbox One Tak Lama Lagi!

Keluaran yang asalnya tiba di Nintendo 3DS, bakal tiba ke konsol-konsol generasi masa kini.

Capcom telah menerbitkan 2 video gameplay bagi Resident Evil: Revelations yang akan diterbitkan di PlayStation 4 dan Xbox One. Asalnya diterbitkan untuk Nintendo 3DS, penerbitan semula ini akan dipasarkan menerusi media fizikal dan juga secara digital.
Bagi mereka yang kurang arif, Resident Evil: Revelations merupakan kesinambungan antara Resident Evil 4 dan Resident Evil 5 dan berfokus kepada Jill Valentine dalam misi mencari serta menyelamat Chris Redfield dan Jessica. Keluaran Resident Evil ini memberikan fokus kepada aktiviti eksplorasi dan cabaran survival kepada pemain dengan memberikan amunisi, nyawa dan kepantasan pergerakan yang terhad.
Buat masa ini, Capcom masih belum memberi kata putus mengenai tarikh penerbitan selain menyatakan ia akan tiba pada musim luruh nanti iaitu sekitar bulan September, Oktober atau November.


Rasmi! EA Akan Bawakan Game-Game Mereka Ke Steam, Dimulakan Dengan Star Wars Jedi: Fallen Order

Game-game terbitan Electronic Arts (EA) yang dilancarkan ke PC bukan lagi dipasarkan secara eksklusif di Origin.
Benar seperti apa yang dijangka dalam video acah EA sebelum ini, EA akan kembali memasarkan game-game keluaran mereka di platform Steam. EA mengumumkan kerjasama bersama Valve ini dalam satu kenyataan di laman rasmi EA.
Star Wars Jedi: Fallen Order akan dilancarkan serentak ke semua platform pada 15 November ini, termasuk Steam, menjadikan ia game EA pertama yang kembali dipasarkan ke Steam. Dalam beberapa bulan mendatang, pemain di Steam akan dapat membeli dan memainkan game-game lain seperti The Sims 4 dan Unravel Two.
Untuk game-game multiplayer pula seperti Apex Legends, FIFA 20, dan Battlefield V, ia akan hadir pada tahun 2020. Paling penting, pemain di Steam dan pemain di Origin akan boleh main multiplayer bersama.
Selain kemampuan untuk membeli game-game ini secara berasingan, EA akan turut melancarkan EA Access ke Steam, sekaligus menjadikan ia satu-satu perkhidmatan langganan gaming yang ada di Steam. Ia akan dilancarkan pada musim bunga 2020 (Mac-Jun).
Jadi, amacam? Adakah korang gembira, pemain-pemain Steam?


Headset Baru PlayStation VR Berserta Fon Telinga Diumumkan Oleh Sony! Ini 4 Perkara Penting Korang Perlu Tahu

Headset baru PSVR juga menampilkan rekaan terbaru iaitu fon telinga bersepadu dan juga pemproses yang baru dikemaskini.

Pengumuman ini dibuat melalui satu post di PlayStation Blog dalam satu Q&A berkenaan dengan PSVR.
Berikut adalah beberapa soalan yang telah dijawab oleh Sony:
1. Ada model baru PlayStation VR? Ada apa-apa perbezaan ke?
Satu kemaskini hardware untuk PSVR sedang disediakan. Versi baru PSVR iaitu nombor model CUH-ZVR2 mempunyai rekaan dikemaskini yang membolehkan kabel fon telinga stereo disepadukan dengan headset VR bersama-sama kabel yang lebih tirus serta senang diurus.
Terdapat juga unit pemproses yang sudah dikemaskini untuk menyokong sambungan HDR bagi pengguna boleh menikmati keserasian kandungan PS4 di kaca TV tanpa perlu mematikan unit pemproses antara TV dan sistem PS4. Fungsi ini hanya boleh digunakan apabila headset VR dimatikan.
2. Macam mana nak bezakan antara headset PSVR lama dengan PSVR baru semasa saat pembelian?
Pembungkusan PSVR akan bertukar sedikit apabila model baru tiba di kedai. Untuk membezakannya, sila lihat nombor model yang tertera di atas kotak. Model PSVR sebelum ini adalah CUH-ZVR1 manakala model PSVR baru adalah CUH-ZVR2. Gambar produk pembungkusan juga akan bertukar untuk menunjukkan perubahan baru terhadap model baru seperti fon telinga bersepadu dalam headset VR.
3. Jika saya sudah ada PSVR, bolehkah saya tukar unit pemproses lama dengan pemproses yang sudah dikemaskini?
Oleh kerana kabel CUH-ZVR1 berbeza dengan kabel CUH-ZVR2, anda tidak boleh tukar unit pemproses.
4. Adakah semua game PSVR yang saya sudah ada akan serasi dengan model baru?
Ya, semua game PSVR serasi untuk kedua-dua model PSVR.
Bawah kiri menunjukkan kawalan suara fon telinga, lubang fon telinga dan di atas belah kanan ialah tempat pemegang fon telinga.
Model PSVR CUH-ZVR2 baru sahaja dapat tarikh pengumuman di Jepun iaitu pada 14 Oktober 2017 berharga 44,980 yen (RM1,607) manakala model PSVR baru bakal tiba di Amerika Utara juga tapi masih lagi menunggu tarikh pengumuman.
Model baru PSVR CUH-ZVR2 mengemaskan pengurusan kabel lebih mudah.
Pengurusan kabel untuk model PSVR CUH-ZVR1
Setakat ini, tiada lagi berita pengumuman model baru PSVR CUH-ZVR1 untuk rantau Asia.


Suka Duka Beta: Doom – Kembalinya Kegemilangan Arena Shooter?

Open beta bagi Doom telah bermula beberapa hari lepas dan memberikan kita peluang untuk mencubanya. Jom baca pendapat kami setelah mencuba reboot bagi siri klasik ini.
Mode apa ada dalam beta ini?
Dalam beta ini, pemain hanya berpeluang untuk mencuba mode multiplayer-nya melalui 2 mode iaitu Team Deathmatch dan Warpath. Setiap mode ini boleh dimainkan pada 2 buah level iaitu Heatwave dan Infernal.
Gameplay Team Deathmatch

Bagi mereka yang biasa dengan genre FPS pasti sudah tahu Team Deathmatch adalah mode yang meletakkan 2 pasukan bertarung dan cuba memenuhkan kuota bilangan kill dengan sepantas yang mungkin untuk menang.
Gameplay Warpath

Warpath adalah sebuah idea yang menarik dari id Software untuk memberikan angin baru pada mode “Capture the flag” yang biasa ada dalam genre FPS yang lain. Biasanya “Flag” atau kawasan yang hendak ditawan akan ditempatkan pada kawasan yang statik tetapi dalam Warpath kawasan ini akan bergerak mengelilingi sekitar level. Ini adalah pilihan bijak dalam mengelakkan pemain ber-camping pada satu kawasan yang sama yang boleh membuatkan permainan menjadi basi dan membosankan.
Huh! Dalam gameplay tu nampak leh transform jadi resaksa bawak rocket launcher!
Haaa, tepat sekali! Dalam beta ini, pemain diberi peluang untuk mencuba demon jenis Revenant. Di dalam versi penuh nanti, terdapat 4 jenis demon yang boleh pemain guna untuk merobek musuh sehingga berkecai.
Nama pon game berperang, apa senjata yang ada?
Sebanyak 7 buah senjata boleh dicuba melalui open beta ini iaitu

Heavy Machinegun – Antara senjata yang paling fleksibel. Ia boleh digunakan pada jarak yang dekat dan juga jauh tetapi tidak terlampau kuat.
Super Shotgun – Senjata ikonik bagi Doom dan Quake ini kembali dalam beta dan ia sangat menyengat! Pilihan ramai dalam pertarungan jarak dekat.
Plasma Rifle – Sebuah senjata unik yang mempunyai alternate fire. Ia membolehkan pengguna membakar sesebuah kawasan yang ditembak untuk beberapa saat.
Rocket Launcher – Mempunyai kawasan impak yang luas tetapi mempunyai bilangan peluru yang terhad. Turut mempunyai alternate fire yang membenarkan pengguna untuk meletupkan missil pada bila-bila masa.
Static Rifle – Sebuah senjata yang unik. Setiap langkah yang diambil oleh pemain akan meninggikan nilai serangan senjata ini.
Vortex Rifle – Sniper rifle ini sangat berbahaya di tangan pemain-pemain yang cekap. Mempunyai alternate fire yang membenarkan rifle ini mengecas peluru dan memberikan damage yang lebih tinggi.
Lightning Gun – Senjata ini membolehkan pengguna menyerang menggunakan tenaga elektrik dan dengan alternate fire, tenaga elektrik ini mampu merebak kepada beberapa musuh yang berdekatan.

Jadi, apa yang ada dalam open beta Doom ini?
Arghhh! Awat cuaca kat Malaysia panas sangat ni!
Dapat dilihat bahawa Doom benar-benar ingin mengembalikan zaman kegemilangannya. Pelbagai ciri baru diperkenalkan pada keluaran terbaru ini seperti sprinting, double jump dan juga mantling (panjat-memanjat). Pastikan anda sentiasa peka kepada keadaan sekeliling kerana pada bila-bila masa anda mungkin diserang dari pelbagai arah.
Namun begitu, ia juga masih mengekalkan aspek-aspek lamanya seperti mengutip dan mengumpul power-ups seperti armor, quad damage dan health packs. Health packs? Ya, watak anda tidak akan regenerate nyawa seperti kebanyakkan game FPS yang moden. Anda harus keluar dan mencari health packs untuk memulihkan kembali nyawa anda.
Amek kau! Bersepai kene tumbuk!
Disamping itu, membunuh musuh menggunakan melee membolehkan pemain untuk menerima animasi yang unik dan ganas. Ini diberi nama sebagai Glory Kill dan hanya boleh terlaksana apabila nyawa musuh telah mencapai tahap yang tertentu dan pemain melaksanakan serangan melee. Pemain akan menerima isyarat visual yang menampakkan musuh menyala kekuningan.
Testing custom colour. Macam Ironman tak? Ehem ehem
Pemain juga boleh membuat customization pada watak masing-masing. Perubahan untuk rekaan, warna dan corak boleh dilakukan untuk setiap armor dan senjata yang dibekalkan dalam beta ini.
Jadi, apa pendapat kami tentang open beta ini?
Beta untuk Doom ini secara umumnya memberikan pengalaman yang memuaskan tetapi tetap mempunyai beberapa cacat cela yang masih boleh dibetulkan. Jika id Software benar-benar ingin menaikkan kembali Doom ke arena FPS, mereka pasti akan berusaha membetulkan cacat-cela yang telah dikongsi oleh komunitinya.
– Crouching dalam Doom boleh dipersoalkan. Penulis tidak menjumpai fungsinya sepanjang percubaan beta ini, mungkin lebih banyak kegunaan dalam kempen single player kelak.
– Walaupun Glory Kill memberikan kepuasan dalam membunuh secara melee, animasinya terlalu panjang dan ini mendedahkan anda pada bahaya yang berdekatan.
– Pertukaran kepada Demon boleh dikira sebagai overpower. Mungkin pihak studio perlu mengurangkan sedikit nyawanya atau pun masa ia aktif.
+ Pengalaman multiplayer yang memuaskan.
+ Aksi tanpa henti dan brutal. Pemain harus sentiasa peka pada sekeliling.
+ Double jump dan mantling memberikan kebebasan dalam pergerakan meneroka map secara vertikal.
+ Dalam menantikan matchmaking dilakukan, Doom membenarkan pemain melakukan customization. Tidak seperti sesetengah game. *batuk*Rainbow Six Siege*batuk*
Extra round! Untuk mereka yang berminat usha lebih gameplay Doom dari kami!


Cyberpunk 2077 Memperlihatkan Photo Mode Dalam Trailer Terbaru

Menampilkan photo mode kini seumpama fungsi yang wajib untuk game-game AAA masakini, dan CD Projekt Red juga tidak mahu ketinggalan dalam membawakan fungsi ini dalam game open-world akan datang mereka.
Daripada trailer berdurasi 2 minit yang diperlihatkan, kita dapat saksikan yang fungsi-fungsi yang terdapat dalam photo mode ini kelak agak menarik. Boleh bermain dengan sudut kamera, pilihan beberapa efek, menambah pelbagai sticker dan lain-lain.
Korang boleh saksikannya di bawah.

Strike a pose and capture your favourite moments in Night City with #Cyberpunk2077 Photo Mode! See it in action in our newest video.Ready? Say cheese!📸 pic.twitter.com/3bqAUsJKzi— Cyberpunk 2077 (@CyberpunkGame) December 2, 2020

Cyberpunk 2077 akan dilancarkan untuk Xbox One, Xbox Series X, Xbox Series S, PS4, PS5, PC dan Stadia pada 10 Disember ini.


Tayangan Filem Uncharted Ditangguhkan Sekali Lagi Sehingga Februari 2022

Hasrat kita untuk menyaksikan Nathan Drake di layar lebar pada Julai tahun ini nampaknya tidak kesampaian.
Filem Uncharted terbitan Sony Pictures telah ditunda sekali lagi, lapor Deadline. Kini, filem adaptasi dari video game yang dibangunkan Naughty Dog itu mempunyai tarikh tayangan baharu iaitu pada 11 Februari 2022.
Filem Uncharted diarahkan oleh Ruben Fleischer. Antara arahan yang mengangkat nama Fleischer ialah filem Zombieland dan Venom.
Filem ini dibintangi Tom Holland sebagai Nathan Drake yang muda dan Mark Wahlberg sebagai Sully, selain turut menampilkan Antonio Banderas, Sophia Ali dan Tati Gabrielle.


Divinity: Original Sin 2 Sudah Di Pasaran, Jualan Paling Hangat Di Steam!

PUBG kini telah dicantas oleh keluaran terbaru dari Larian Studios.

Nampaknya Divinity: Original Sin 2 telah mendapat sambutan hangat di Steam, suatu yang pastinya tidak mengejutkan memandangkan siri asal telah berjaya mencuri hati ramai peminat-peminat RPG daripada Barat.
Apa yang lebih menarik, ia juga telah berjaya memotong PUBG dalam kategori Top Sellers di Steam.

It's happened. pic.twitter.com/tMaeoWIaZk
— A Combination of Old and Terrible (@fiddlecub) September 14, 2017
Divinity: Original Sin 2 kini sudah boleh didapati untuk PC dan kami yakin versi konsol bakal tiba tidak lama lagi, sama seperti sebelum ini.


Koleksi Game Segera PlayStation Plus Untuk Februari 2017

Pada bulan ini, PS Plus menyajikan game menarik yang akan berada dalam PlayStation Store bermula pada 9 Februari sehingga 8 Mac.

Enam game percuma eksklusif untuk pelanggan PS+ Asia (R3) adalah:
Little Big Planet 3 (PS4)

Maskot PlayStation, Sackboy kini kembali bersama karakter baru di planet Bunkum! Kenali Swoop, Toggle dan Oddsock dengan kebolehan mereka yang tersendiri dalam pengembaraan hebat dalam Little Big Planet 3.
Until Dawn (PS4) untuk 9 Februari sehingga 22 Februari sahaja

Sukakan game ngeri seperti Resident Evil 7 baru-baru ini? Until Dawn mungkin memberi efek sama untuk anda. Alami cerita seram oleh lapan sekawan yang terperangkap di sebuah gunung terpencil dan semua takdir yang menentukan hidup mati setiap karakter terpulang kepada anda.
Not A Hero (PS4)

Seorang pembunuh upahan bertukar menjadi pengurus kempen mengundi, Steve bersama sekumpulan pembunuh upahan dengan cara mereka yang tersendiri. Singkirkan penjenayah-penjenayah dan meyakinkan pengundi untuk mengundi kempen anda dalam game 2¼D cover-based indie shooter.
Spelunky (PS4, PS3, PS Vita)

Mari mengembara ke bawah tanah bersama Spelunky menerokai pelbagai flora dan fauna yang hidup di dalam hutan bawah tanah dalam game 2D ini.
Color Guardians (PS4, PS Vita)

Game penuh aksi dan juga dipenuhi warna yang anda pasti tertarik! Game action side-scrolling menampilkan pelbagai halangan berbahaya untuk mempertahankan dunia penuh warna-warni.
TorqueL (PS4, PS Vita)

Peminat game puzzle pasti sukakan game ini! Game berbentuk 2D ini memanjangkan cube dan bergolek untuk menyelesaikan cabaran puzzle.
God of War III Remastered (PS4) juga percuma bagi PS Plus dari 26 Januari sehingga 8 Feb.

Anda masih boleh lagi mendapatkan koleksi game segera Januari 2017 sehingga 8 Februari 2017.
Sumber: PlayStation Blog Asia


Tiada Kesukaran Dalam Membangunkan Disgaea 5 Untuk Nintendo Switch

Nampaknya studio Nippon Ichi Software tidak mengalami sebarang kesukaran untuk membawa siri terbaru Disgaea ke Nintendo Switch, ujar Sohei Niikawa.

Info ini telah dikongsi oleh presiden Nippon Ichi Software(NIS), Sohei Niikawa dalam temubual bersama 4gamer baru-baru ini. Beliau turut menyatakan bahawa pembangunan Disgaea 5 untuk Nintendo Switch adalah lebih mudah dan lancar jika dibandingkan dengan versi PlayStation Vita jika ia dibangunkan walaupun asasnya diambil dari PlayStation 4.

Disgaea 5 juga tidak akan mengalami sebarang downgrade jika dibanding ngan versi PS4, jadi peminat-peminat siri ini bolehlah menarik nafas lega dan bersorak kegembiraan!
Disamping itu, Sohei Niikawa turut menyatakan bahawa NIS akan terus mengeluarkan game untuk platform Nintendo Switch pada masa akan datang.

Ikuti review kami mengenai Disgaea 5: Alliance of Vengeance yang telah diterbitkan untuk PlayStation 4!


Ucap Selamat Tinggal Kepada Battleborn – Server Online Kini Dah Dimatikan

Apabila dengar sahaja “Battleborn”, mungkin ada macam ingat-ingat lupa. Battleborn? Macam pernah dengar, ya tak?
Kalau korang masih ingat, beberapa bulan selepas Overwatch dilancarkan pada Oktober 2015, pesaingnya utamanya, yang dikatakan benar-benar akan memberi tekanan kepada game keluaran Blizzard Entertainment pada ketika itu, Battleborn dilancarkan pula pada Mei 2016.
Walau bagaimanapun, apa yang dicapai Battleborn dan Overwatch adalah umpama langit dan bumi. Overwatch memenangi pelbagai anugerah dan terus menjadi game hangat sehingga ke hari ini, manakala Battleborn pula terus terperosok ke lembah kegagalan yang mungkin hanya sejarah yang akan mengingatinya.
Kira-kira setahun yang lalu, 2K Games dan Gearbox Software telah mengumumkan yang dalam masa setahun lagi, server online untuk Battleborn akan dimatikan.
Dan kini, setibanya Februari 2021, ia menandakan penamatan riwayat Battleborn. Server online Battleborn telah dipadamkan pada 31 Januari 2021. Dalam kata lain, Battleborn kini tidak lagi boleh dimainkan.
Episod duka Battleborn ini sememangnya sudah dijangka dari awal lagi, walaupun pada mulanya ia menampilkan satu gameplay dan konsep yang agak menarik berbanding Overwatch.
JomBaca: Suka Duka Beta: Battleborn – Gameplay Solid, Perlukan Lebih Content!
Sekitar setahun selepas pelancarannya, Battleborn telah bertukar menjadi sebuah game percuma (free-to-play) walaupun pada asalnya ia merupakan game berbayar. Kemudian, beberapa bulan selepas itu, mereka mengumumkan pula yang tiada lagi kandungan baharu akan dibawakan ke dalam game.
Selamat jalan dan terima kasih, Battleborn.


Filem ‘The Division’ Bakal Diarah Dan Ditulis Oleh Pemenang Oscar, Stephen Gaghan.

Filem ini juga akan dibintangi oleh pelakon popular iaitu Jake Gyllenhaal dan Jessica Chastain, umum Ubisoft Motion Pictures.

The Division merupakan game di bawah produksi Ubisoft berkisarkan tentang bandar New York pada masa hadapan selepas berlakunya kejadian epidemik cacar.
Stephen Gaghan menang anugerah Oscar untuk menulis filem Traffic. Tambahan lagi, beliau juga pernah dicalonkan untuk anugerah skrin layar asal bagi filem Syriana iaitu beliau mengarah dan menulis filem berkenaan. Beliau juga pernah menulis untuk game Call of Duty: Ghosts.

Gaghan menyatakan beliau amat teruja untuk terlibat dalam pembikinan filem ini bersama Ubisoft Motion Pictures dan bekerjasama untuk menyampaikan filem The Division ini ke skrin layar perak semasa sidang akhbar baru-baru ini.
Buat masa sekarang, tiada lagi berita tentang pembikinan atau produksi filem.

Filem ini akan menggunakan tajuk sama seperti dalam game dan dibintangi pelakon Hollywood terkenal, Jake Gyllenhaal dan Jessica Chastain.
Ubisoft Motion Pictures baru sahaja mengeluarkan filem Assassin’s Creed kini berada di pawagam dan pelbagai game Ubisoft lain dalam perancangan untuk dijadikan filem seperti Splinter’s Cell, Ghost Recon dan Watch Dogs.


Video Terbaru Shadow of the Tomb Raider Paparkan Efek Visual Air, Api, Minyak Dan Asap Yang Realistik

Efek visual yang mengagumkan!

Square Enix dan Eidos Montreal telah memuatnaik sebuah video terbaru Shadow of the Tomb Raider yang menampilkan Senior Technical Artist, Martin Palko.
Dalam video ini, beliau menjelaskan secara ringkas bagaimana mereka bekerja untuk memastikan efek visual dalam game ini akan ditambahbaik. Video memperlihatkan bagaimana pergerakan dan visual air, minyak, api dan asap akan digunakan dalam game ini.
Kata Palko, matlamat utama pasukan mereka adalah untuk membawakan sesuatu yang sangat realistik dengan menggunakan formula fizikal di dalam dunia sebenar. Sebagai contoh, warna api akan ditentukan oleh suhu nyalaan tersebut.
Korang boleh saksikan video di bawah:

Shadow of the Tomb Raider bakal dilancarkan pada 14 September ini di PC, PS4 dan Xbox One.
JomBaca: Shadow of the Tomb Raider: Sinematik Trailer, Screenshots, Bonus Pre-Order Dan Season Pass


Beberapa Pemain Laporkan Ada Bunyi ‘Buzzing’ Keluar Dari Dalam PS5

Tiada konsol yang dilancarkan dalam keadaan sempurna tanpa sebarang cacat cela, dan begitu jugalah PS5 yang baru sahaja dilancarkan.
Beberapa pemain PS5 telah melaporkan di beberapa forum seperti Reddit dan ResetEra bahawa terdapat bunyi ‘buzzing’ yang keluar dari konsol terbaharu mereka itu. Mereka turut ada memuatnaik video yang merakamkan bunyi itu, dan korang boleh dengarkannya di bawah:

pic.twitter.com/irUKXYgnxe— Shatty McKracken (@ShattyMckracken) November 14, 2020

Ketika artikel ini ditulis, Sony masih belum mengeluarkan sebarang komen tentang bunyi ini, membuatkan pemain hanya mampu berspekulasi sesama mereka buat masa ini.
Daripada perbincangan mereka setakat ini, banyak teori yang berlegar, namun yang pasti ia bukanlah bunyi kipas seperti yang dikeluarkan oleh konsol PS4. Ada yang berkata ia bunyi gegelung dari dalam PS5, ada juga mengatakan ia bunyi dari disk drive. Walau bagaimanapun, teori bunyi dari disk drive mungkin dapat dinyahkan kerana pemain turut melaporkan bunyi ‘buzzing’ ini dari PS5 Edisi Digital.
Seorang pemain menerangkan yang bunyi tersebut tidak terlalu kuat ketika bermain God of War. Namun, apabila bertukar kepada game PS5, iaitu Astro’s Playroom, bunyinya bertukar menjadi begitu kuat, terutamanya ketika menggunakan touchpad di DualSense untuk melakukan tembakan.
Kemudian, lebih aneh, bunyi akan hilang apabila dia kembali ke menu utama PS5, dan kembali berbunyi apabila masuk semula ke dalam game.
Setakat ini, walaupun semasa bunyi itu kuat kedengaran, PS5 masih beroperasi seperti biasa tanpa sebarang masalah lain.

Ya, tentunya isu ini tidaklah terjadi kepada semua pemain, namun ia mempunyai jumlah pemain melaporkan yang mencukupi untuk menimbulkan rasa risau.
Harapnya Sony boleh mengeluarkan sedikit komen, seterusnya mengenalpasti dengan pantas apakah sebenarnya bunyi ‘buzzing’ yang dikeluarkan itu.


Malaysia Cyber Games Bawak Tetamu Istimewa!

Sebut je Puppey konfem dotarian-dotarian sekalian kenal sape yang Penulis maksudkan. Beliau merupakan salah sorang pemain DotA 2 terbaik dunia.

So apa kene mengena Puppey dan juga Malaysia Cyber Games? Well guys, Team Secret akan datang ke Malaysia Cyber Games pada 13 Disember 2015 ini. Wow!! Ini pasti merupakan peluang keemasan yang dinanti-nantikan oleh peminat-peminat Team Secret.
Team Secret: Misery, pieliedie, Puppey, EnternalEnvy & W33ha
Bermacam-macam aktiviti yang akan diadakan bersama Team Secret antaranya 10 VS 10 Dota 2 team match. Selain itu korang boleh dapatkan autograph pemain-pemain Team Secret di booth Autograph yang telah disediakan oleh penganjur. OMG!! Penulis konfem akan beratur dapatkan autograph dari Team Secret.
JomBaca: Malaysia Cyber Games: Peluang Untuk Harimau Beraksi!
Dan sekiranya korang peminat kipas-susah-mati Team Secret, korang boleh dapatkan tiket SVIP yang membolehkan korang masuk ke Player Lounge dan ini membolehkan korang membuat sesi bergambar, berborak dan bertemu pemain-pemain Team Secret secara lebih dekat lagi.
Sekiranya ada diantara korang yang berminat untuk mendapatkan tiket SVIP. Klik sahaja Tiket Ke Malaysia Cyber Games.
ADIOS!!


EA dan BioWare Bikin Anthem Boleh Dimainkan Secara Multiplayer Ataupun Single-Player!

Aik, bukan EA kata game single player dah tak diminati gamers ke?

Anthem game yang dibangunkan oleh BioWare dan akan diterbitkan EA dilihat sebagai pesaing game Destiny – di mana aspek multiplayer akan menjadi pemacu utama game tersebut. Bagaimanapun, di dalam satu post blog, bos BioWare Casey Hudson berkata, “jalan cerita Anthem direka sebagai satu pengembaraan bersama rakan-rakan.”

Ini sememangnya selari dengan hasrat EA untuk menekankan aspek multiplayer dalam game-game mereka. Namun timbul isu bagaimana penceritaan Anthem akan terkesan sekiranya gamers ingin memainkan game tersebut secara solo?
Hudson berkata, “Mereka akan menyusun struktur game Anthem nanti untuk membolehkan aspek single-player dan multiplayer boleh dimainkan secara selari.” Bagaimanapun, beliau tidak pula menyatakan bagaimana ini akan dilakukan kelak.
Berita dan maklumat lanjut bagi Anthem akan dikongsikan oleh BioWare sebelum E3 2018 di acara EA Play. Masih banyak tidak diketahui mengenai Anthem selain ianya telah ditunda ke Mac 2019 mengakibatkan saham EA jatuh.


Ashly Burch Dan Hannah Telle Kembali Sebagai Max Dan Chloe Untuk Episod Bonus Life is Strange: Before The Storm

Square Enix mengumumkan pelakon suara asal Max dan Chloe – Ashly Burch dan Hannah Telle kembali memberikan persembahan suara mereka bagi episod bonus yang disertakan ke dalam Life is Strange: Before The Storm Deluxe Edition.

Square Enix melaporkan bahawa pasukan pembangunan prekuel Life is Strange berasa sangat gembira dengan kepulangan semula Ashly Burch dan Hannah Telle untuk episod “Farewell” yang dijangka akan tiba pada awal tahun 2018.
Sebelum ini, Ashly Burch tidak dapat melakon-suara watak Chloe kerana Burch sedang berada dalam tempoh pemboikotan sementara antara studio dan SAG-AFTRA yang bertujuan untuk mencari satu peluang bagi mempertingkatkan keadaan pelakon suara dalam industri game. Namun, Burch masih bekerjasama dengan Deck Nine bukan sebagai suara Chloe tetapi sebagai penasihat dalam penulisan jalan cerita Before The Storm.
Saksikan video di sebalik tabir bagi pembikinan episod “Farewell”:

Tambahan lagi, pelakon suara Chloe bagi Life is Strange: Before The Storm, Rhianna DeVries masih lagi akan bekerjasama bersama-sama Deck Nine secara dekat terutamanya dalam persembahan motion capture Chloe untuk episod-episod seterusnya.
Life is Strange: Before The Storm sudah dikeluarkan untuk PS4, Xbox One dan PC dengan hanya lagi satu episod akhir sebelum tibanya episod bonus “Farewell” khas untuk pembeli Deluxe Edition.


“Game Sebenar PS5” Hanya Akan Ada Sekurang-Kurangnya Pada 2022, Kata CEO PlayStation

PS5 telah dilancarkan di beberapa buah negara, namun game-game yang boleh dimainkan di konsol generasi terbaharu itu semuanya merupakan game rentas generasi, yang mana ia turut boleh dimainkan di PS5.
Bagi mereka yang tidak biasa, mungkin akan mempersoalkan mengapa konsol PS5 sudah ada tapi game-gamenya masih seakan sama sahaja seperti apa yang ada untuk PS4. Namun, bagi mereka yang sudah arif tentang perpindahan dari satu generasi ke satu generasi konsol yang baharu, ini tentunya adalah situasi lazim dan realisitk.
Perkara ini turut disahkan oleh CEO PlayStation, Jim Ryan ketika bercakap kepada TASS. Beliau menjangkakan bahawa PS5 hanya akan mendapat game yang mendefinisikan generasi konsol ini, atau dalam bahasa mudahnya, “game sebenar” atau “game terbaik” untuk PS5, mungkin sekurang-kurangnya pada tahun 2022.
“Sejarah memberitahu kamu bahawa pada tahun kedua atau ketiga barulah para pembangun akan mengeluarkan sesuatu yang terbaik,” ujar Ryan. “Secara tipikalnya, para pembangun memerlukan sedikit masa untuk membiasakan mereka [dengan hardware baharu].”
“Tapi ia mungkin pada 2022 kamu akan saksikan perkara-perkara hebat terjadi, sama seperti apa yang pernah berlaku pada 2015/2016 untuk generasi sebelum ini, apabila game yang mendefiniskan generasi tersebut mula diterbitkan.”
Sifir mudahnya, tahun 2020/2021 akan menyaksikan kita hanya akan disajikan dengan game-game PS5 yang turut akan memfokuskan kepada PS4. Ini sememangnya sesuatu yang realistik kerana pada ketika ini, PS4 masih lagi merangkumi sebahagian besar komuniti PlayStation, dan Ryan pernah menjanjikan sebelum ini bahawa PS4 akan terus disokong dalam tempoh 4 tahun lagi.


Malaysian Battlefield Team (MBT) Juarai NVIDIA Gamer Connect Geforce Overwatch Championship Di India!

Tahniah diucapkan kepada Malaysian Battlefield Team (MBT) kerana mengharumkan nama negara di pentas antarabangsa!
MBT di pentas kejuaraan GamerConnect Geforce Overwatch Championship. Sumber: FB MBT

Gamer Connect yang berlangsung di Gachibowli Indoor Stadium, Hyderabad, India dan dirasmikan oleh K.T. Rama Rao, Menteri Teknologi Maklumat India – merupakan acara gaming yang menampilkan pameran komputer, video game, aktiviti berkaitan perkakasan gaming dan semestinya pertandingan esport iaitu Gamer Connect Geforce Overwatch!
Pertemuan bersama K.T. Rama Rao, Menteri Teknologi Maklumat India. Sumber: FB MBT
8  pasukan dari India bertarung di peringkat kelayakan, dan 4 pasukan layak ke acara grand finals. Sebagai sebuah pasukan Overwatch yang berkebolehan di Malaysia, MBT yang ditaja oleh Cooler Master, dijemput pula oleh Cooler Master India untuk bukan sahaja bertanding, malahan membina hubungan sesama komuniti gaming antara kedua negara.
Jangan tertipu dengan nama mereka tau! Walaupun mereka bernama Malaysian Battlefield Team, pasukan yang bermula sebagai komuniti gaming Battlefield pada tahun 2006 ini terus berkembang maju sehingga menjadi salah sebuah pasukan esports yang disegani di rantau ini.
Dalam pertandingan Gamer Connect Geforce Overwatch tersebut, MBT yang kecundang dalam perlawanan pertama jatuh ke lower brackets dan terus bekerja keras sehingga mengalahkan ArkNemesis Gaming di peringkat semifinal dan seterusnya mara ke grand final untuk bertemu Global Esports.

Seperti yang dapat dilihat di dalam rakaman di atas, MBT membuktikan kemampuan mereka dengan mendominasi pasukan Global Esports, lalu muncul juara GamerConnect Geforce Overwatch Championship!
Tahniah diucapkan kepada Christopher Velu, Terry Lim, James Chong, Muhd Amir Hazim, Vince Ang, Jason Lim dan pengurus pasukan Kiri Kaniathran di atas kejayaan ini! Di atas kesungguhan yang dipamerkan, MBT dianugerahkan wang tunai Rp50,000 dan trofi GamerConnect Geforce Overwatch Championship.
Korang bila lagi nak mengharumkan nama negara dalam arena esports ni? Ke nak tunggu Sukan Asia 2022 baru nak mula?
Tahniah sekali lagi kepada MBT! Korang memang awesome!


Steam Akan Haramkan Screenshots Yang Mengelirukan Di Store Page

Tiada lagi screenshot-screenshot yang boleh memperdayakan para pemain.

Menurut laporan Kotaku, Steam akan mengeluarkan polisi terbaru di laman pembelian mereka. Ia bakal membuatkan para game developers lebih jujur dalam mempromosikan game mereka. Berikut adalah dua perkara utama yang bakal dititikberatkan semasa memuat naik gambar di bahagian ‘screenshots’:

Menjelaskan bahawa gambar tersebut adalah untuk tontonan dewasa
Gambar tersebut haruslah screenshot sebenar yang diambil dari in-game, dan bukannya concept art, footage semasa pre-rendered, gambar cinematic, atau lain-lain yang tidak menggambarkan footage dari in-game.

Berikut adalah kenyataan Steam yang diambil terus:

“We haven’t been super crisp on guidelines for screenshots in the past, so we’d like to take this opportunity to clarify some rules in this space. When the ‘screenshot’ section of a store page is used for images other than screenshots that depict the game, it can make it harder for customers to understand what the product is that they are looking at. Additionally, we’re going to start showing game screenshots in more places as described above, and these images need to be able to represent the game.”
“We ask that any images you upload to the ‘screenshot’ section of your store page should be screenshots that show your game. This means avoiding using concept art, pre-rendered cinematic stills, or images that contain awards, marketing copy, or written product descriptions. Please show customers what your game is actually like to play.”

Polisi terbaru ini pastinya muncul selepas sejak kebelakangan ini banyak game developers yang memuat naik gambar yang konon dikatakan screenshot, namun apabila para pemain membeli game tersebut, ia bukanlah seperti yang diharapkan. Senang kata, screenshots yang mengelirukan atau misleading.
Semestinya, yang paling mendapat liputan meluas adalah bagaimana Hello Games telah “menipu” para gamers dengan No Man’s Sky.


Pengambil-Alihan Studio-Studio Oleh Microsoft Masih Belum Selesai, Kata Bos Xbox

Bos Xbox, Phil Spencer telah sekali mengulangi kenyataannya bahawa Microsoft “masih belum selesai” dalam langkahnya untuk mengambil-alih lebih banyak studio pembangunan game ke dalam keluarga Xbox.
Perkara ini dinyatakan Spencer dalam temuramah bersama Wall Street Journal (via VGC).
Spencer diajukan soalan tentang apakah Xbox Game Studios, yang kini mempunyai 23 studio berbeza di bawahnya, akhirnya sudah lengkap atau ia boleh berkembang lebih besar. Beliau memulakan jawapan dengan menyatakan bagaimana Xbox telah memberikan studio-studio ini kestabilan kewangan, dan beliau mahu memberikan mereka lebih banyak keupayaan kreatif, lebih jangka masa untuk membina kerja terbaik mereka.
Kemudiannya, menjawab tentang lebih banyak pengambil-alihan pada masa akan datang, Spencer berkata:
“Tiada kuota. Tiada seolah-olah jangka masa di mana saya perlu ambil-alih sejumlah studio dalam satu-satu masa, tapi kalau kami temui satu studio yang kami ada keserasian, kami berkongsi apa yang kami cuba gerakkan dan apa yang mereka cuba lakukan, and kalau kami rasa kedua-duanya boleh jadi lebih baik bersama, sudah tentu.”
“Ia menjadi satu keistimewaan yang kami ada di Microsoft dan memiliki keupayaan untuk mengambil pendekatan jangka masa panjang, dan menambah pencipta-pencipta hebat kepada portfolio adalah salah satu bahagian penting daripadanya.”
Spencer turut menjelaskan yang walaupun kini berada di bawah payung Xbox, beliau percaya ia sangat penting untuk setiap studio mengekalkan kebebasan masing-masing.
Kira-kira setahun lalu, ada ura-ura yang muncul mengatakan Microsoft mula merancang untuk membeli beberapa studio di Jepun.
Pengambil-alihan terbaharu dan terbesar yang Microsoft berjaya lakukan setakat ini ialah membeli Zenimax Media, syarikat induk kepada Bethesda Softworks, Bethesda Game Studios, id Software, ZeniMax Online Studios, Arkane, MachineGames, Tango Gameworks, Alpha Dog, dan Roundhouse Studios.


EA Berkeras Yang Tiada Langsung ‘Scripting’ Dalam Game FIFA

Bagi yang sudah sekian lama bermain siri game FIFA keluaran EA Sports, pastinya sudah cukup mengenali dengan istilah ‘scripting’.
Secara ringkasnya, scripting ini adalah bagaimana satu-satu perlawanan dalam FIFA yang sudah ditentukan pemenangnya lebih awal. Bermakna, sekiranya satu pemain/pasukan ini sudah ‘ditakdirkan’ untuk kalah, maka apa jua cubaan untuk menjaringkan gol akan menemui jalan buntu seperti tersasar, terkena tiang atau diselamatkan penjaga gol walaupun sepatutnya cubaan itu masuk ke dalam gawang.
Sebaliknya, sekiranya satu-satu pemain/pasukan itu telah ‘terpilih’ untuk menang, maka ia menjadi terlalu mudah untuk menjaringkan gol.
Terbaharu, ada seorang peminat yang secara sarkastiknya bertanyakan sama ada EA Sports telah membuang scripting apabila akaun Twitter rasmi FIFA Direct Communication berkongsikan tentang ciri-ciri baharu FIFA 21.
“Adakah kalian sudah buang scripting, handicap dan DDA [dynamic difficulty adjustment] daripada game [FIFA 21]? Jika tidak, ia akan hanya sia-sia 100%, sekali lagi..” kata seorang pengguna Twitter.

Have you removed scripting, handicap and DDA from the game? If not, it will be 100% useless, again…— Filipe Sousa (@Paquetesousa) August 5, 2020

Akaun Twitter rasmi FIFA Direct Communication itu telah memetik tweet dan menafikan dakwaan itu dalam satu thread yang panjang. Mereka menafikan sekerasnya bahawa terdapat ‘scripting’, ‘handicap’, ‘momentum’, dan/atau ‘DDA’ dalam siri game FIFA.
Mereka menegaskan yang mereka membangunkan game simulasi bola sepak dengan menggunakan pelbagai konsep bola sepak, termasuklah sistem ralat dan sistem fizik yang membawakan variasi dan keaslian dalam game. Setiap tahun mereka dikatakan akan mengurangkan situasi dalam game yang terasa rawak dan di luar kawalan pemain.
Kata mereka lagi, dari perspektif rekaan gameplay, tiada alasan untuk mengimplikasikan sistem-sistem untuk mempengaruhi hasil game tersebut kerana semua yang disebutkan di atas akan mencipta satu pengalaman bola sepak yang sebenar kepada para pemain.

As mentioned before, there is no 'scripting', 'handicap', 'momentum', and/or 'DDA' in the game. We'll try to summarize some details in this thread:(1/5) https://t.co/dRXN4iDFnz— FIFA Direct Communication (@EAFIFADirect) August 5, 2020

Pastinya, jawapan akaun FIFA Direct Communication ini tidak disenangi oleh sebilangan besar peminat FIFA. Bahagian komen dipenuhi dengan jawapan balas yang membidas kenyataan EA Sports ini.

if you have two controllers, please run this test. It’s the simplest way to isolate dda without any other variables besides who’s winning and who’s losing, and it’s in kickoff mode. pic.twitter.com/zT2eiNpCRH— uolʎɐɾ • • • ♔ (@jaylonw_) August 6, 2020

Not even yellow, and 5 min earlier i get red for the same exact thing pic.twitter.com/vzdVi2OuLS— Aaron Ramírez (@aaronpepper16) August 5, 2020

Can you tell me why I have at least 1 to 3 players injured per day? Not sript?? pic.twitter.com/HjEfT30nBM— Jorge Jiménez (@NaimJorge) August 5, 2020

Apa pula pandangan korang? Selalu terkena dengan scripting ini dalam FIFA?


Battleborn: Episod 1: Pengenalan Watak Villain Utama!

Episod pertama untuk siri animasi dunia Battleborn ini bermula dengan watak jahat iaitu Lord Commander Rendain dan juga konconya Deandre, seorang pakar perisik.
Dari siri video pertama ini, dapat kita lihat bagaimana bermulanya perjuangan menyelamatkan planet Solus. Bagi mereka yang sudah melihat episod pertama ini, sememangnya Rendain dan Deandre merupakan watak yang menarik dan masing-masing mempunyai motif yang tersendiri.

Open beta bakal bermula untuk Battleborn pada April depan dan boleh diperolehi untuk PS4, PC dan juga Xbox One.


2K Sports Akan Mempertimbangkan Beli Lesen FIFA? Ini Komen CEO Take-Two

Ia bukan lagi rahsia bahawa Electronic Arts (EA) dan Persekutuan Persatuan Bola Sepak Antarabangsa (FIFA) akan berpisah setelah sekian lama EA membangunkan game bola sepak menggunakan jenama FIFA.
Ini dapat kita lihat apabila EA telah mengeluarkan kenyataan menyatakan yang mereka kini sedang menerokai judul baharu untuk game bola sepak mereka, manakala FIFA pula telah menyatakan amalan monopoli dalam pembikinan game bola sepak harus dihentikan.
Para peminat game bola sepak mula tertanya-tanya, kalau bukan lagi EA, syarikat gaming mana yang sanggup bekerjasama dengan FIFA, yang meletakkan harga yang cukup tinggi untuk menggunakan lesen jenama FIFA itu?
Antara syarikat gaming yang disebut-sebut mampu dan masuk akal untuk membeli lesen itu adalah 2K Sports, yang berada di bawah Take-Two Interactive.
Hal ini kerana pertama, 2K Sports sudah mempunyai pengalaman yang agak luas dalam membikin bermacam game sukan, antaranya siri NBA 2K, PGA Tour 2K, dan WWE 2K.
Kedua, Jun lalu, Take-Two telah mengambil-alih Nordeus, iaitu studio yang membangunkan game bola sepak yang cukup popular di platform mobile, Top Eleven.
Walaupun Top Eleven bukanlah pesaing langsung kepada game bola sepak keluaran EA, yang mana ia lebih kepada pesaing Football Manager keluaran Sports Interactive, namun ia masih dalam ekosistem bola sepak secara amnya.
Ketika dalam laporan kewangan terbaharu (via VGC), CEO Take-Two, Strauss Zelnick telah ditanyakan sama ada mereka akan tertarik untuk membeli lesen FIFA, apabila kerjasama antara EA dan FIFA telah tamat, beliau memberikan satu jawapan yang agak samar dan seolah-olah mahu mengelak untuk menjawabnya.
“Kami sangat teruja untuk memiliki Nordeus dalam keluarga Take-Two,” ujar Zelnick. “Mereka sangat bagus dan Top Eleven merupakan game yang sangat baik, disukai ramai. Saya sungguh gembira dapat masuk ke dalam bisnes pengurus bola sepak melalui Top Eleven bersama pasukan Nordeus.”
“Itu satu langkah yang besar untuk kami [beli lesen FIFA]… kami tidak pernah berada dalam sukan itu sebelum ini. Dan erm, saya rasa saya tinggalkan dulu ia di situ hari ini.”
Zelnick tidak mahu memberikan jawapan yang jelas mungkin menandakan mereka kini sedang mempertimbangkan untuk membeli lesen FIFA? Sekiranya mereka tiada niat melakukannya mungkin beliau akan menafikan terus pertanyaan itu.
Kalaulah 2K Sports yang beli lesen FIFA, kita boleh jangkakan yang game bola sepak mereka akan kelihatan seperti ‘FIFA 2K23’, ya tak?


Game Percuma PlayStation Plus Jun 2021 – Star Wars: Squadrons, Virtua Fighter 5, Operation: Tango

Rasa macam baru semalam masuk tahun 2021, ya tak? Tahu-tahu, kita dah masuk ke pertengahan tahun.
PlayStation Asia telah mengumumkan senarai game percuma yang akan diberikan dalam langganan PlayStation Plus untuk pasaran Asia bagi bulan Jun 2021. Ianya adalah seperti berikut:
Operation: Tango (PS5)Virtua Fighter 5 Ultimate Showdown (PS4)Star Wars: Squadrons (PS4)
Ketiga-tiga game boleh diambil bermula 1 Jun ini. Namun, tarikh tamat tawaran ada sedikit perbezaan. Tawaran percuma Operation: Tango dan Star Wars: Squadrons akan tamat pada 5 Julai 2021, manakala Virtua Fighter 5 Ultimate Showdown akan boleh terus diambil sehingga 2 Ogos 2021.

⚔Master the art of starfighter combat and 🥊 land that KO as Virtua Fighter 5 (PS4), Star Wars Squadrons (PS4) and Operation: Tango (PS5) are your PS Plus Free Games starting 1 June: https://t.co/No22dHmguE pic.twitter.com/zwQ3Zx6hGV— PlayStation Asia (@PlayStationAsia) May 27, 2021

Bagi korang yang masih belum tebus game-game percuma untuk bulan Mei 2021, korang masih ada masa sehingga 31 Mei ini.


Crash Bandicoot N. Sane Trilogy Bakal Tiba Di PS4 “Terlebih Dulu”, Kata Sony – Akan Dikeluarkan Ke Platform Lain Juga?

Mungkinkah game ini bukan eksklusif untuk PlayStation?

Diumumkan di pentas Sony semasa acara E3 2016, Crash Bandicoot N. Sane Trilogy buat masa ini hanya dipromosikan oleh Sony. Ramai menjangkakan bahawa game remastered ini menjadi eksklusif untuk PlayStation 4. Namun, daripada tweet yang dikeluarkan oleh akaun rasmi PlayStation Ireland, nampaknya berkemungkinan game ini akan diterbitkan untuk platform lain juga.
Seorang pengguna Twitter telah menanyakan kepada akaun rasmi itu sama ada game ini hanya akan dikeluarkan untuk PS4 atau tidak. Akaun rasmi PlayStation Ireland telah menjawab bahawa game ini akan eksklusif untuk PS4.
Tetapi, tweet itu telah dipadam dan terima kasih kepada NeoGAF, ia telah berjaya di-screenshot:

Akaun rasmi itu kemudiannya telah mengeluarkan tweet baru untuk menjelaskan kesilapan terhadap tweet yang telah dipadam itu dengan mengatakan “ia bakal tiba di PlayStation 4 dan PS4 Pro terlebih dahulu.”

It has been fantastic to see the excitement from Crash fans around the world following Activision's confirmation that the N-Sane Trilogy
— PlayStation Ireland (@PlayStationIE) February 22, 2017

will launch on 30th June 2017. To clarify our earlier post, it will be coming to PlayStation 4 and PS4 Pro first.
— PlayStation Ireland (@PlayStationIE) February 22, 2017
Kenyataan ini boleh kita anggap sebagai penjelasan untuk menyatakan bahawa ia juga akan dilancarkan kepada platform lain, namun akan ke PS4 terlebih dahulu.
Francais Crash Bandicoot adalah siri game yang telah banyak dilancarkan di platform-platform, bukan francais yang eksklusif untuk Sony. Walau bagaimanapun, tiga game yang akan ditampilkan dalam Crash Bandicoot N. Sane Trilogy adalah Crash Bandicoot, Crash Bandicoot 2: Cortex Strikes Back dan Crash Bandicoot: Warped – iaitu tiga game pertama francais ini yang hanya dikeluarkan di PS1.

Maka, spekulasi ini akan terus berpusing sama ada ia akan dilancarkan untuk platform-platform ataupun tidak. Sama-sama kita nantikan.
Minggu lalu, Sony telah mengumumkan Crash Bandicoot N. Sane Trilogy akan diterbitkan di PS4 pada 30 Jun 2017.
[su_box title=”JomBeli!” box_color=”#ff0000″]Unit review Crash Bandicoot N. Sane Trilogy disediakan oleh NaGaming dan korang juga boleh dapatkan daripada mereka!
[/su_box]


Minecraft: Kasi Gaming Dalam Panggung!

Hola! Gamers, mana dia semua peminat-peminat game Minecraft? Kitorang ada berita menarik untuk korang, ok!

Berita baik untuk semua peminat dan pemain game Minecraft, MBO Cinemas baru aje mengumumkan akan memberikan peluang untuk 10 pasukan bermain Minecraft di skrin besar panggung wayang diorang! WOW!

Gila! Gaming di monitor sebesar 40 inci pun dah puas, bayangkan korang bermain pada skrin gergasi. Bertempat di MBO Cinemas Citta Mall, Ara Damansara acara ini akan berlangsung pada 22 November 2015.
Setiap pasukan memerlukan 4 orang dan korang hanya perlu membawa komputer riba laptop korang yang sudah siap diinstall Minecraft di dalamnya. Sekiranya korang berminat boleh la daftar di sini – MBO Cinema Minecraft Event.
Kan best kalau boleh main first person shooter dalam panggung. Barula macam tengok movie dengan aksi letupan dan tembak-menembak! Kalah Michael Bay!
ADIOS!


SEMUA DLC Battlefield 4 Kini Adalah Percuma!

China Rising, Second Assault, Naval Strike, Dragon’s Teeth dan Final Stand – ya, semua DLC itu sekarang adalah percuma untuk anda dapatkan!

Sebelum ini, dalam kempen Road To Battlefield 1, DICE hanya memberikan setiap satu DLC ini dalam masa yang terhad untuk para pemain dapatkan. Kini, DLC-DLC yang pada awalnya berbayar ini, telah diberikan secara percuma untuk selamanya.
Pada waktu ini, semua DLC ini adalah percuma di PS4, PS3, Xbox One dan Xbox 360. Menurut tweet yang dikeluarkan oleh Westie, beliau mengatakan, manakala ia akan mula percuma di Origin pada hari ini juga.

All #Battlefield4 DLCs are now FREE on Xbox One and PS4! They will be free on Origin later today 😀
— Westie (@MrProWestie) September 13, 2016
Buat masa ini, tiada sebarang pengumuman rasmi daripada DICE. Namun, kami telah melakukan semakan sendiri di PlayStation Store, dan sememangnya semua DLC ini adalah percuma sekarang.

Kami akan laporkan kepada anda sekiranya DICE secara rasminya mengumumkan mengenai perkara ini.
[KEMASKINI]:
DICE secara rasminya telah mengumumkan tentang tawaran percuma untuk semua DLC ini. Tawaran ini akan berlangsung sehingga 19 September 2016, dan telah dibuka untuk semua platform termasuk PC, PS4, PS3, Xbox One dan Xbox 360.
Di samping itu, mereka turut mengumumkan Community Missions bagi setiap lima DLC ini. Anda boleh baca dengan lebih lanjut mengenainya di sini.


Pencipta PlayerUnknown’s Battlegrounds Sahkan Tidak Akan Ada Single-Player Akan Datang Dalam Game Ini

Korang mahukan single-player campaign dalam PlayerUnknown’s Battlegrounds? Impian korang mungkin tidak akan tercapai.

Pencipta PlayerUnknown’s Battlegrounds, Brendan Greene pada bulan lalu ada menyatakan bahawa beliau mahu menjelajah dengan idea single-player campaign untuk game beliau yang menjadi fenomena global ini. Walau bagaimanapun, dalam temuramah terbarunya, beliau mengatakan yang sebaliknya pula.
Bercakap kepada Gamespot, Brendan berkata bahawa beliau ada menulis tentang kisah di sebalik pulau dalam PUBG itu. Tetapi ia hanya untuk memberikan rujukan kepada para artis untuk mencipta persekitaran yang lebih dipercayai, lebih asli.
“Disebabkan kisah di sebalik pulau ini, pernah terdapat idea yang mana saya pernah terfikir bahawa ia akan menjadi single-player yang agak menarik,” kata beliau. “Dan malah co-op single-player campaign. Kami tiada sumber. Kami tiada masa. Kami tiada perancangan untuk tambah apa-apa seperti ini dalam game ini. Tidak, tiada single-player akan datang ke dalam Battlegrounds.”
Walau bagaimanapun, menurut Gamespot lagi, ia mungkin sesuatu yang tidak mustahil kerana Brendan mengatakan bahawa beliau mahu menjelajah ke dalam kisah itu “satu hari nanti.” Sama ada “menjelajah” ke dalam kisah itu sebagai single-player campaign atau lain-lain, sama-samalah kita tunggu.

PlayerUnknown’s Battlegrounds kini berada dalam versi Early Access di PC. Ia bakal dikeluarkan untuk Xbox One pada akhir tahun ini sebagai platform eksklusif di konsol. Ia dijadualkan akan dilancarkan sepenuhnya pada tahun hadapan.
JomBaca: PlayerUnknown’s Battleground Versi Xbox One Akan Dijual Dalam Bentuk Fizikal


Saksikan Cross-Over Overwatch-PES 2017 Dalam Video Kompilasi Free-Kick Yang Kreatif Ini

Demo PES 2017 telahpun dikeluarkan minggu lalu, dan video kompilasi gol yang dijaringkan melalui free-kick ini bakal memberikan anda lebih idea dalam menjaringkan gol melalui set piece ini.

Apa yang lebih menarik tentang video ini, di awalnya, ia diselitkan dengan beberapa elemen yang diambil dari game keluaran Blizzard, Overwatch seperti “Play of The Game”.
Jom layan:

Anda boleh baca pandangan kami mengenai versi demo PES 2017 di sini.
PES 2017 akan dilancarkan sepenuhnya pada 13 September 2016 di PC, PS4, PS3, Xbox One dan Xbox 360.
JomBaca: Selepas FIFA Menyambar Man Utd, PES Membalas Dengan Lesen Bersama Liverpool!


Trailer Baru Mafia III Paparkan Gameplay Tembak Menembak, Lumba Haram Dan Pre-Order Bonus

Dapatkan 3 senjata eksklusif bersama 3 buah kereta muscle dengan pek preorder Mafia III.

Mafia III kali ini memaparkan masalah peribadi Clayton, seorang bekas tentera Vietnam serta isu perkauman dan juga kesan prejudis yang berlaku sekitar tahun 1968 di kawasan selatan Amerika. Namun begitu, developer Hangar 13 menyatakan bahawa mereka tidak berniat untuk mensensasikan isu perkauman ini.
Mafia III akan dilancarkan pada 7 Oktober ini di platform PC, PlayStation 4 dan Xbox One.
JomBaca: Mafia III: Trailer Terbaru Paparkan Pelbagai ‘Personaliti’ Bandar New Bordeaux!


Koleksi Game Segera PlayStation Plus Untuk Mac 2017

Menjelang bulan Mac pada tahun 2017, PlayStation Asia menawarkan game percuma khas bagi pelanggan PlayStation Plus bermula pada 9 Mac sehingga 5 April.

Berikut adalah enam game percuma eksklusif untuk pelanggan PS+ Asia (R3):
Resident Evil Umbrella Corps (PS4)

Anda akan bermain sebagai askar Umbrella Corps dalam dunia Resident Evil. Game 3rd-person shooter ini meletakkan pemain di peta ikonik yang pernah ditonjolkan dalam francais Resident Evil.
Tearaway Unfolded (PS4)

Selami perasaan Atoi The Messenger dalam dunia kertas penuh dengan kreativiti. Anda bermain bersama kawan-kawannya sambil menyelamatkan alam kertas dengan mengalahkan raksasa yang menghalang mereka.
Titan Souls (PS4, PS Vita)

Game indie yang mengisahkan seorang pemanah dengan misi untuk mengalahkan semua bos lagenda hanya menggunakan busur bersama anak panah dalam game action platformer.
Severed (PS Vita)

Sasha, seorang pahlawan bertangan satu yang menggunakan pedang sebagai senjata pilihan untuk mengalahkan raksasa dalam mimpi ngeri. Menggunakan pedangnya, pemain melalui mimpi buruk Sasha untuk mencari keluarganya.
Anna Extended Edition (PS3)

Dunia tampak indah tetapi menjadi kelam apabila Anna terperangkap di suatu kilang papan terabai di sebalik landskap gunung-gunung Itali. Pemain diberikan petunjuk untuk mengetahui cerita hitam karakter utama dalam game ini.
Starwhal (PS4, PS3)

Anda sukakan Robot Unicorn Attack? Kini, ambillah peluang menjadi sebagai narwhal dalam pengembaraan angkasa dalam game ini. Narwhal menampilkan pelbagai mod game dan boleh bermain sebanyak 4 orang (local co-op) dan 25 orang (multiplayer)!
Belum lagi tengok game percuma untuk bulan Februari 2017? Anda masih boleh lagi dapatkan koleksi game percuma Februari 2017 sehingga 8 Mac 2017.


Destiny: Search for Sleeper Simulant Bermula! Why So Susah?

Pagi semalam, kitorang post spekulasi tentang pencarian Sleeper Simulant. Malam tadi, Guardians all over the world mula dapat access kepada mission Questline pertama bagi Exotic kegilaan ramai ini! Jom tengok!

UPDATE: Step terakhir untuk mendapatkan Sleeper SImulant ini!
True to Bungie’s punya obsession terhadap nombor 7, semalam pada 7hb, Bungie mula unlock questline bagi Sleeper Simulant ini!
STEP 1
Seperti yang dispekulasi,korang kene collect keempat-empat Fusion Rifle Relics Dvalin, dan serahkan ke Gunsmith untuk unlock quest ‘The First Firewall’ di Earth.

Seperti Mission-mission rahsia Destiny yang lain, jangan risau kalau korang terlepas, ianya akan cycle back later in the future.

STEP 2
Selesai aje mission nih, korang akan dapat the Curious Transceiver. Korang kene masukkan passcode yang sepadan dengan spawn sequence Knight dan Taken Knights yang korang hadapi di dalam The First Firewall mission tadi.

So, barisan atas adalah bagi Hive Knight (1) dan barisan bawah adalah bagi Taken Knight (2). Pilih nodes yang bersesuaian mengikut sequence tersebut. Susah nak ingat? Nih ada 4 passcodes untuk korang!

1 2 1 1 2 2 2 1 2
1 2 1 1 2 2 1 1
1 2 2 2 1 2 2 2 1 1
1 2 1 2 1 2 1 1

STEP 3
Selesai aje korang dapat 4 passcodes bagi 4 Curious Transceiver, korang akan dapat unlock satu lagi mission dalam the Questline – Mission Shadow Call!

Dalam mission ni korang kene panjat ke sepantas mungkin ke Devil’s Spire seperti dalam mission Cayde’s Stash. Selesai aje mission ni, korang akan dapat Exotic Relic IKELOS Fusion Core!
STEP 4
IKELOS Fusion Core ini memerlukan korang melaksanakan 5 benda.

Heavy Power Coupling – Dismantle Heavy Weapons Legendary (Ungu) or higher.
Ionized Shell Harmonics – Setelkan mission Archive di Venus.
WARSAT//MK19/TERRA/RSPN – Setelkan Defend the Warsat public event di Earth.
WARSAT//MK19/LUNA/RSPN – Setelkan Defend the Warsat public event di Moon.
WARSAT//MK19/MARS/CHLM – Setelkan Defend the Warsat public event di Mars.
Untuk memudahkan hidop korang, guna aje site nih www.destinypublicevents.com untuk estimate jadual Public Events nih semua.
STEP 5
Setel aje semua 5 benda kat atas tuh, korang akan end up dengan Reassembled IKELOS Fusion Core yang perlu dikembalikan ke Gunsmith! Lepas tuh, tunggu sehingga hari reset yang berikutnya.

STEP 6
Start jer hari reset yang berikut, pergi kat Gunsmith dan dia akan beri quest yang terakhir iaitu Fallen S.A.B.E.R. strike pada tahap kesukaran 280 light. Semoga berjaya!!!!

STEP 7

Balik ke tower dan claim Excalibur terbaru korang!!!!! Apalagi! Kasi pakai lah dan ronggeng merata Tower, Reef, Cosmodrome dan sebagainya! Hahahahaha! Ehem, tergelak riak pulak.

+++
So macamana? Dah dapat Sleeper Simulant korang? Kasi share dengan kitorang!